SUKMA, Para SUKMA Johor Ditangguhkan ke Tahun 2024

Menteri Belia dan Sukan, Dato’ Seri Ahmad Faizal Azumu memaklumkan Sukan Malaysia (SUKMA) dan Para SUKMA 2022 yang sepatutnya diadakan di Negeri Johor pada tahun hadapan ditangguhkan ke tahun 2024.

Perkembangan tersebut dimaklumkan menerusi satu kenyataan rasmi yang dikongsikan oleh akaun laman sosial KBSMalaysia selepas beliau mempengerusikan Mesyuarat Jawatankuasa Tertinggi Sukan Malaysia, semalam.

Dalam kenyataan yang sama, mesyuarat turut bersetuju agar Majlis Sukan Negara (MSN) menganjurkan SUKMA 2022 dan Para SUKMA 2022 di ibu negara, Kuala Lumpur.

Tarikh penganjuran kedua-dua temasya berkenaan akan dicadangkan oleh pihak MSN untuk kelulusan Jawatankuasa Tertinggi Sukan Malaysia / Para SUKMA akan datang.

Seterusnya, pihak Kementerian Belia dan Sukan (KBS) akan mengemukakan cadangan ini kepada Mesyuarat Jemaah Menteri untuk tujuan kelulusan pelaksanaan temasya ini.

Featured Image: SUKMA XX JOHOR 2020


Ranking BWF: Tze Yong Hampiri Kelompok 70 Pemain Perseorangan Lelaki Terbaik Dunia

Pemain badminton perseorangan lelaki negara, Ng Tze Yong yang berusia 21 tahun semakin menghampiri kelompok 70 pemain terbaik dunia menurut kemaskini terbaru ranking oleh Persekutuan Badminton Dunia (BWF).

Menerusi kemaskini tersebut, Tze Yong yang muncul sebagai naib juara Terbuka Czech pada ahad lalu ditempatkan di kedudukan ke-74 dunia. Ianya merupakan peningkatan sebanyak lapan anak tangga berbanding kedudukannya pada minggu lalu.

Untuk pengetahuan semua, ini merupakan peningkatan yang keempat dicatatkannya hasil daripada penyertaannya dalam lima kejohanan sepanjang tahun 2021.

Sementara itu, seorang lagi pemain perseorangan lelaki negara, Leong Jun Hao turut memperbaiki kedudukannya hasil daripada peningkatan dua anak tangga pada minggu ini. Jun Hao yang berusia 22 tahun kini menduduki ranking ke-118 dunia.

Akhir sekali, jaguh perseorangan lelaki negara pula iaitu Lee Zii Jia masih kekal di kedudukan kelapan dunia sepertimana sejak bulan Mac yang lalu.

Featured Image: Badminton Association of Malaysia


Usain Bolt Yakin Rekodnya Tidak Akan Dipecahkan Pada Sukan Olimpik 2020

Bekas pelari pecut Jamaica, Usain Bolt, yakin rekod yang diciptanya dalam acara 100m dan 200m tidak akan dipecahkan pada temasya Sukan Olimpik kali ini.

Bolt merupakan pemegang rekod dunia bagi acara 100m dengan catatan masa 9.58 saat serta acara 200m dalam tempoh masa 19.19 saat. Kedua-dua rekod tersebut dicipta oleh Bolt dalam Kejuaraan Dunia Atletik IAAF 2009.

10 years ago today, magic happened.9.58 @usainbolt is THE 🐐.#WorldRecord #Anniversary pic.twitter.com/MUd6YqeG4V

“Saya sangat yakin,” kata Bolt semasa sesi Instagram Live bersama @olympics baru-baru ini.

Menjelaskan perkara tersebut, Bolt tidak mengatakan rekod tersebut tidak boleh dipecahkan.

Namun bagi bekas pelumba yang berusia 34 tahun ini, dia tidak melihat barisan pelari yang bakal mengambil bahagian dalam acara larian di Tokyo kelak berada di tahap untuk melaukan larian sepantas itu.

Untuk makluman, selain daripada memegang rekod dunia, Bolt juga memegang rekod olimpik dalam kedua-dua acara tersebut.

100m – 9.69 – WR – 🥇 200m – 19.30 – WR – 🥇 28.99 seconds of absolute 𝘎𝘙𝘌𝘈𝘛𝘕𝘌𝘚𝘚 from Usain Bolt at Beijing 2008. ⚡#StrongerTogether | #ThrowbackThursday pic.twitter.com/q40AroO5E2

Bagi acara 100m, Bolt mencipta rekod larian 9.63 saat ketika menyertai Sukan Olimpik London 2012.

Manakala bagi acara 200m, Bolt mencatatkan rekod dengan catatan masa 19.30 saat ketika beraksi di temasya Sukan Olimpik Beijing 2008.

Selain daripada itu, Bolt juga merupakan pemenang 8 pingat emas hasil daripada menyertai temasya Sukan Olimpik sebanyak tiga kali.


ACL 2021: JDT Senaraikan De Paula, Ketepikan Gonzalo Cabrera

Juara Liga Super tujuh kali, Johor Darul Ta’zim (JDT) menyenaraikan 30 pemain yang dibawa mengharungi saingan Liga Juara-Juara AFC (ACL) 2021 secara berpusat di Thailand bermula 22 jun nanti.

Berdasarkan senarai tersebut, skuad yang terkenal dengan julukan Harimau Selatan ini turut menyenaraikan penyerang naturalisasi yang diikatnya baru-baru ini, Guilherme de Paula.

Paling mengejutkan adalah ketiadaan nama pemain sayap lincah, Gonzalo Cabrera. Ini merupakan kali pertama pemain yang mempunyai passport Iraq ini tidak disenaraikan oleh JDT sejak beraksi dalam kancah ACL bermula tahun 2019.

Bagi mencukupkan kuota empat pemain asing sebagaimana yang dibenarkan oleh penganjur kejohanan, JDT menyenaraikan Leandro Velazquez dan pertahanan Australia, Shane Lowry disamping Bergson da Silva dan Mauricio.

Sementara itu, kelibat pertahanan skuad kebangsaan, Shahrul Saad juga tidak akan kelihatan memandangkan dia masih berada dalam tempoh pemulihan selepas dilaporkan ditimpa kecederaan.

Bagi saingan ACL kali ini, JDT telah diundi bersama-sama Nagoya Grampus, Pohang Steelers dan Ratchaburi dalam Kumpulan G.

Featured Image: JOHOR Southern Tigers


Penerbit Kingsman & Thierry Henry Bekerjasama Hasilkan Drama Day 1’s

Penerbit francais filem Kingsman iaitu Matthew Vaughn bakal bekerjasama bersama penyerang legenda dunia, Thierry Henry untuk menerbitkan sebuah drama bersiri televisyen (TV) berjudul Day 1’s.

Menurut portal hiburan, Variety mengatakan drama bersiri itu berkisarkan tentang seorang pemain muda bernama Dezmond King dan rakan-rakannya membina reputasi dan mengharungi kesusahan dalam dunia bola sepak di British.

'X-MEN FIRST CLASS' & ‘KINGSMAN’ director Matthew Vaughn and Arsenal legend Thierry Henry are teaming up for a soccer drama tv show ⚽ pic.twitter.com/rmRxpH7MWB

Matthew menerusi syarikat penerbitannya, Marv akan berkerjasama dengan Henry dan juga ejennya, Darren Dein sebagai penerbit eksekutif untuk drama yang melibatkan 10 episod tersebut.

Selain itu, Henry yang kini merupakan pengurus pasukan Major League Soccer (MLS), Montreal Impact dikhabarkan akan turut serta membintangi drama tersebut.

Difahamkan proses penggambaran drama bersiri Day 1’s ini akan bermula pada 2021 kelak dan ianya turut melibatkan Hera Pictures sebagai penerbit bersama.


Novak Djokovic Tawan Kota Rom, Pintas Rekod Rafael Nadal

Pemain tenis Serbia, Novak Djokovic memastikan persiapan beliau menjelang Roland Garros berada dalam tahap terbaik apabila menjuarai kejuaraan Terbuka Itali di Rom.

Kejayaan itu berlaku selepas Djokovic berjaya menewaskan Diego Schwartzman dengan kemenangan straight set 7-5, 6-3.

Kemenangan itu menjadikan Djokovic kini berjaya merangkul gelaran Terbuka Itali yang kelima dalam kariernya.

Make that #⃣3⃣6⃣ for Novak!@DjokerNole holds the record for most ATP Masters 1000 titles. 🏆 pic.twitter.com/m8BYaCLKzf

Lebih manis, beliau kini berjaya mengatasi rekod kejuaraan kejuaraan Masters 1000 yang dipegang Rafael Nadal dengan memperoleh 36 kejuaraan.

Dalam perlawanan tersebut, Djokovic jelas sekali bermula perlahan apabila ketinggalan 0-3 pada set pertama.

Jalan yang panjang terpaksa diambil beliau dan berjaya mematahkan servis Schwartzman untuk mendapatkan set pertama dengan 7-5.

Di set kedua, Djokovic sekali lagi bermula perlahan apabila Schwartzman berjaya mematahkan servisnya tetapi kali ini beliau lebih pantas untuk memberikan respon.

Un. Real. 😲📹: @TennisTV | @dieschwartzman | #IBI20pic.twitter.com/4WPCiNbDRC

Djokovic menaikkan tempo permainan dan kemudiannya berjaya mematahkan semula servis Schwartzman untuk memastikan kejuaraan menjadi miliknya dengan memenangi set kedua 6-3.

Bercakap selepas merangkul kejuaraan, Djokovic mengatakan ianya bukanlah satu minggu yang mudah di Rom buatnya tetapi beliau tetap gembira dengan pencapaianya.

“Ianya adalah minggu yang baik, dan cukup mencabar buat saya,” katanya menerusi Sky Sports.

“Saya tak rasa yang saya bermain tenis yang mantap sepanjang minggu, tetapi aksi terbaik saya muncul pada waktu yang paling saya perlukan.”

“Situasi ini jelas sekali membuatkan saya berasa puas dan bangga kerana saya berjaya menemui ‘gear kelima’ pada waktu yang paling diperlukan.”


Jaringan ‘Curling Shot’ Safawi Dipilih Sebagai Goal Of The Decade

Jaringan lencong penuh bergaya oleh penyerang Johor Darul Ta’zim (JDT), Safawi Rasid ketika menentang Shandong Luneng telah dipilih sebagai Best ACL Goal Of The Decade oleh Konfederasi Bolasepak Asia (AFC).

Anugerah ini diraih oleh Safawi yang juga pemain skuad kebangsaan Malaysia setelah mendapat 34% undian secara keseluruhan oleh para peminat – tertinggi antara 10 finalis yang tercalon.

🥇 @safawi37’s wonderstrike has been named the #ACL’s goal of the decade 🤩Details ➡ https://t.co/4RNk9hqoys@OfficialJohor pic.twitter.com/1x0nvjYl1O

Bagaimanapun, jaringan tunggal Safawi dalam perlawanan tersebut tidak cukup untuk mengikat atau menumpaskan wakil China dalam saingan Liga Juara-Juara AFC (ACL) 2019.

Dalam pengumuman yang sama, tempat kedua jatuh kepada Abdulaziz Al Dawsari daripada pasukan Al-Hilal ketika menentang Al Ittihad pada tahun 2011. Jaringannya mendapat undian sebanyak 14%.

Manakala, mengikuti rapat di tempat ketiga adalah Wesley ketika mewakili Al Hilal menentang Al Ain semasa tahun 2013. Jaringannya mengumpul 13% undian.

Featured Image: Johor Southern Tigers


Nafuzi Tak Mahu Kedah Tampil Persembahan Luar Biasa Menentang JDT

Ketua jurulatih Kedah Darul Aman FC (Kedah), Nafuzi Zain tidak mahu pasukan bimbingannya menampilkan persembahan luar biasa apabila menentang Johor Darul Ta’zim (JDT) sahaja.

Sebaliknya, jurulatih berusia 44 tahun ini mahu persembahan berprestasi tinggi itu dipersembahkan ketika menentang mana-mana pasukan. Dengan sikap sedemikian, barulah skuad berjulukan Sang Kenari sebagai pasukan yang terbaik.

Pada masa yang sama, Nafuzi tidak meletakkan kemenangan ke atas Penang FC semalam sebagai suntikan semangat sebelum bertemu JDT kelak. Jelasnya, pertembungan menentang gergasi bola sepak tanah air itu sendiri sudah memberikan suntikan semangat bukan sahaja skuadnya bahkan pasukan lain.

“Saya rasa bertemu JDT mana-mana team pun automatik morale booster (suntikan semangat) tu dengan sendiri akan ada sebab kita bermain dengan team (pasukan) yang bagus,”

“Tapi bagi saya tak perlu kita dengan JDT, kita (beraksi) luar biasa tapi dengan game (perlawanan) lain kita just average (tampilkan persembahan biasa) je,”

“Bagi saya setiap game (perlawanan), JDT atau sesiapa pun, performance (prestasi) kena high (tinggi), barulah kita menjadi top team (pasukan terbaik),” katanya dalam sidang media selepas perlawanan di Stadium Darul Aman.

Semalam, Kedah berhasil melakar kemenangan 1-0 ke atas Penang hasil jaringan Willian Lira pada babak kedua. Kemenangan itu sekaligus melonjakkan kedudukan Kedah ke tangga kedua Liga Super selepas mengharungi tujuh perlawanan.

Untuk perlawanan berikutnya, Sang Kenari akan turun ke Stadium Sultan Ibrahim (SSI), Iskandar Puteri untuk bertemu JDT merangkap juara bertahan pada aksi kelapan Liga Super, Ahad nanti.

Mengulas lanjut mengenai pertemuan tersebut, Nafuzi menyifatkan ianya bakal menjadi satu perlawanan yang menarik untuk disaksikan kerana melibatkan dua pasukan teratas Liga Super pada ketika ini.

“Saya berharap kita dapat memberi persembahan yang menarik di JDT, kita tengok nanti macam mana, kita cuba yang terbaik,” tambahnya lagi.

Featured Image: Kedah Darul Aman FC


Syarikat Pemaju, Telekomunikasi Serta Berkaitan Teknologi Nyata Hasrat Taja KL City Musim 2023

Kejayaan skuad berpangkalan di ibu kota, KL City mara ke perlawanan akhir dalam kempen sulungnya di pentas Piala AFC 2022 bukan sahaja menarik tumpuan peminat bola sepak tempatan.

Bahkan, kemaraan luar jangkaan anak-anak buah Bojan Hodak itu turut mendapat perhatian syarikat-syarikat sehingga menarik minat mereka untuk menjadi penaja KL City bagi saingan musim hadapan – musim 2023.

Perkara tersebut dikongsikan sendiri oleh Presiden Persatuan Bola Sepak Kuala Lumpur (KLFA), YB Khalid Samad dalam satu sidang media yang berlangsung di Stadium Bola Sepak Kuala Lumpur, Cheras, semalam.

“Kita dapati ramai pihak telah hubungi pihak KLFA dan KL City untuk menjadi sponsor (penaja) bagi tahun depan (selepas mara ke perlawanan akhir Piala AFC).”

“Ini merupakan satu perkembangan yang cukup baik bagi football (bola sepak) di Malaysia kerana kita nak supaya sumber kewangan kelab itu tidak bergantung kepada bantuan daripada state government (kerajaan negeri) ataupun government-linked company (syarikat berkaitan kerajaan) dan sebagainya,”

“Kita inginkan satu industri bola sepak benar-benar swasta dan berdikari maka timbulnya minat untuk menjadi sponsor (penaja) ini dilihat sebagai satu perkembangan yang amat positif,” katanya sambil ditemani oleh Setiausaha Agung KLFA, Nokman Mustaffa serta Ketua Pegawai Eksekutif (CEO) KL City, Stanley Bernard.

Memandangkan ianya masih di peringkat awal, tiada sebarang nama syarikat yang menyatakan minat untuk menaja KL City itu didedahkan Khalid. Bagaimanapun, bekas Menteri Wilayah Persekutuan ini sempat berkongsikan sedikit mengenai sektor perniagaan yang diceburi syarikat-syarikat terbabit.

“(Sektor) berbagai, ada (syarikat dalam kalangan) pemaju, ada yang telco (telekomunikasi), ada yang (terlibat) dalam teknologi, dan ada juga tawaran untuk KL City sendiri melabur dalam bisnes yang mendatangkan hasil.”

“Mungkin (KL City) akan invest (labur) dalam technology related companies, (perkara ini) sedang dikaji, kalau jadi kita akan bawa kepada BOD (Ahli Lembaga Pengarah) kalau nampak ada tawaran yang serius supaya kita boleh generate (jana) pendapatan,” tambahnya lagi.

Untuk makluman semua, sejak tahun 2020, skuad berjulukan The City Boys ini beroperasi dengan sumber kewangan utama yang diberikan oleh Dewan Bandaraya Kuala Lumpur (DBKL) selaku penaja utama – berjumlah RM5 juta setiap tahun tidak termasuk penaja-penaja lain.


Terbuka Australia: Zii Jia Kandas Di Pusingan 16, Gagal Layak Ke Jelajah Dunia Akhir

Kejohanan Jelajah Dunia Akhir BWF 2022 yang menawarkan hadiah keseluruhan berjumlah 1.5 juta dolar amerika tidak akan disertai perseorangan lelaki No.1 tanah air, Lee Zii Jia.

Perkembangan ini hadir selepas pemain berusia 24 tahun itu tumpas di Pusingan 16 saingan Terbuka Australia – Jelajah Dunia Super 300 – di tangan pemain China, Lu Guang Zu.

Dalam pertarungan terbabit, Zii Jia tumpas menerusi tiga set pertarungan yang berkesudahan dengan skor 22-20, 15-21 dan 16-21 dalam tempoh masa 70 minit permainan.

SATHIO GROUP Australian Open 2022MS – Round of 1620 21 21 🇨🇳Guang Zu LU🏅22 15 16 🇲🇾Zii Jia LEE

🕗 in 70 minutes https://t.co/PZra4PSt2S

— BWFScore (@BWFScore) November 17, 2022

Kekalahan itu menyebabkan Zii Jia hanya membawa pulang 2,750 mata sahaja daripada saingan ini. Ini bermakna pungutan mata akhir Zii Jia dalam Ranking Jelajah Dunia BWF adalah sebanyak 57,680 mata dan kekal di tangga kesembilan pada musim ini.

Untuk makluman, setelah berhasil merakamkan kemaraan ke peringkat suku akhir, pungutan mata Guang Zu yang berada di tangga kelapan pada ketika ini sudah mencecah 61,160 mata.

Pungutan mata itu sekaligus mengesahkan dirinya selaku pemain kelapan merangkap terakhir yang mata kejohanan Jelajah Dunia Akhir BWF 2022 yang akan dilangsungkan di Bangkok, Thailand pada bulan hadapan.


Paul Scholes : Dapatkan tandatangan Kane, bukan Sancho

Bekas pemain lagenda, Paul Scholes menggesa bekas kelabnya, Manchester United meletakkan sasaran untuk mendapatkan Harry Kane berbanding Jadon Sancho pada jendela perpindahan musim panas ini.

Bagi Scholes, skuad Red Devil amat memerlukan seorang penyerang tengah tulen bagi memantapkan jentera serangan untuk mengharungi saingan baharu domestik dan antarabangsa musim depan.

“Jangan salah sangka, Sancho pemain berkualiti, saya rasa dia akan membantu meningkatkan mana-mana pasukan bola sepak di dunia. Statistik menunjukkan dia adalah peledak gol, dia akan membuat dan menjaringkan banyak gol.”

Sedangkan penyerang sayap seumpama Sancho tidak menjadi masalah di Manchester United kerana mereka sudah mempunyai pemain-pemain seperti Anthony Martial, Marcus Rashford dan Mason Greenwood.

“Saya rasa kita sudah ada tiga penyerang atau sayap yang mirip dengan Sancho, mungkin tidak sehebat dia tapi berpotensi. Pada masa ini, saya fikir Harry Kane adalah pembelian yang lebih menarik berbanding Sancho.

“Saya fikir United memerlukan penyerang tengah, pemain tulen untuk jersi No. 9, penjaring gol yang sebenar. Kane adalah orangnya,” jelas Scholes yang bercakap kepada BT Sport.

Rata-rata media di eropah melaporkan bekas pemain akademi Manchester City berusia 20 tahun itu semakin menghampiri dan menunggu masa sahaja untuk diumumkan menyertai skuad bimbingan Ole Gunnar Solksjaer secara rasmi.

Foto Kredit: Manchester United & Tottenham Hotspur


Korea Masters: Juara Odisha Khim Wah-Nur Azriyn Kandas Di Pusingan 32

Beregu lelaki bebas (independent) yang menjuarai saingan Terbuka Odisha 2022, Lim Khim Wah dan Nur Mohd Azriyn kandas di Pusingan 32 Terbuka Korea.

Beregu yang menduduki ranking ke-144 dunia ini terpaksa melupakan saingan bertaraf Jelajah Dunia Super 300 BWF yang berlangsung di Gwangju, Republik Korea apabila tumpas kepada pasangan tuan rumah, sebentar tadi.

2022 Gwangju YONEX Korea MastersMD – Round of 32          🇰🇷Gwang Min NA🏅21 21 🇰🇷Jin Seong NOH🏅19 18 🇲🇾Nur Mohd Azriyn Ayub AZRIYN          🇲🇾Khim Wah LIM

🕗 in 42 minutes https://t.co/XjtXY4gmvo

— BWFScore (@BWFScore) April 13, 2022

Khim Wah-Nur Azriyn tumpas kepada Na Gwang-min dan Noh Jin-seong, yang menghuni ranking ke-560 dunia secara ‘straight set’ dengan skor 21-19 dan 21-18 dalam tempoh masa 42 minit permainan.

Untuk rekod, ini merupakan kekalahan kedua berturut-turut dialami oleh Khim Wah-Nur Azriyn di peringkat Pusingan 32 setelah menjuarai saingan Terbuka Odisha pada Januari lalu.

Sementara itu, Gwang-min dan Jin-seong yang mara ke peringkat seterusnya akan turun berentap menentang beregu Singapura, Terry Hee Yong Kai dan Loh Kean Hean yang berada di ranking ke-70 dunia, esok.

Featured Image: Badminton Association of Malaysia


Terbuka Malaysia: Beregu No.3 Indonesia Singkir Peng Soon-Yee See Di Pusingan 32

Beregu campuran negara, Chan Peng Soon dan Cheah Yee See terpaksa menerima hakikat kandas seawal Pusingan 32 dalam saingan Terbuka Malaysia 2022 – Jelajah Dunia Super 750 BWF.

Peng Soon dan Yee See yang kembali bergandingan semula sejak awal Jun lalu tumpas kepada pasangan No.3 Indonesia merangkap beregu No.19 dunia, Rinov Rivaldy dan Pitha Mentari.

PETRONAS Malaysia Open 2022XD – Round of 32               🇮🇩Rinov RIVALDY🏅 9  21 22 🇮🇩Pitha Haningtyas MENTARI🏅21 12 20 🇲🇾Peng Soon CHAN               🇲🇾Yee See CHEAH

🕗 in 53 minutes https://t.co/vyYqwEYHL9

— BWFScore (@BWFScore) June 28, 2022

Dalam perlawanan tersebut, Peng Soon-Yee See yang berada di ranking ke-217 dunia tumpas menerusi tiga set permainan yang berkesudahan dengan skor 21-9, 12-21 dan 20-22 dalam tempoh masa menghampiri satu jam permainan.

Sebagai rekod, pertemuan yang berlangsung di Axiata Arena, Bukit Jalil ini merupakan pertembungan sulung melibatkan kedua-dua pasangan ini di pentas antarabangsa.

Sementara itu, Rivaldy-Pitha yang berhasil merekodkan kemenangan akan bertemu beregu Hong Kong yang menghuni ranking ke-7 dunia, Tang Chun Man-Tse Ying Suet di Pusingan 16 kelak.


Pengurusan Baharu KL City Inginkan CEO, Stanley Bernard Dihentikan

Disebalik kejayaan menjuarai saingan Piala Malaysia 2021 dan mara ke perlawanan akhir Piala AFC 2022, Kuala Lumpur City FC (KL City) akui menghadapi masalah kewangan walaupun sangat cermat dalam penggajian berbanding pasukan-pasukan lain dalam saingan Liga Super.

Menjelaskan dengan lebih lanjut, YB Khalid Samad berkata perkara tersebut terjadi kerana dirinya menjadi Presiden Persatuan Bola Sepak Kuala Lumpur (KLFA) – organisasi yang memiliki KL City.

“Saya telah diberitahu sebelum ini, oleh beberapa pihak, bahawa sebaik sahaja saya meletakkan jawatan maka duit akan mengalir masuk.”

“Saya diminta ‘berjiwa besar’ dan meletak jawatan supaya KLFA akan menerima duit dan dengan itu Kuala Lumpur City FC akan juga turut menerimanya.” katanya dalam satu sidang media yang diadakan di Stadium Bola Sepak Kuala Lumpur, Cheras, baru-baru ini.

Bagaimanapun, ahli politik berusia 65 tahun ini membuat keputusan untuk tidak menuruti perletakan jawatan tersebut dan kekal menyandangnya sehingga ke hari ini. Menurutnya, pemergiannya akan memberikan implikasi berantai kepada skuad berjulukan The City Boys.

“Saya kekal sebagai presiden untuk menentukan tiada campur tangan oleh ahli politik atau ahli perniagaan yang akan merosakkan disiplin dan kerjasama (teamwork) pasukan.”

“Pengurusan baharu yang dicadangkan sekiranya saya meletak jawatan, telah menyatakan secara jelas mereka inginkan Stanley (Bernard) dihentikan,”

“Sekiranya Stanley dihentikan, Bojan (Hodak) akan berhenti kerana mereka merupakan gandingan yang baik. Ianya Stanley yang telah membawa Bojan balik dari Croatia untuk menjadi jurulatih utama Kuala Lumpur City.”

“Dan sekiranya ini berlaku, makan keadaan pasukan Kuala Lumpur City akan kembali kepada seperti dahulu.” tambahnya lagi.

Khalid turut menjelaskan memacu KL City mencapai tahap seperti yang dapat dilihat pada hari ini tanpa sokongan daripada penaja tradisinya amat mencabar.

Bagi mengatasi masalah kewangan yang dihadapi itu, Khalid mendedahkan terpaksa meminjam duit daripada beberapa individu dan institusi serta menjadi penjamin bagi sebahagian daripada pinjaman ini.

“Saya dan Stanley terpaksa menjadi penjamin bagi pinjaman untuk membayar gaji bulanan namun ianya perlu untuk membawa pasukan mara ke hadapan.”

“Kami juga terpaksa mengambil pendahuluan berasaskan tanah milik KLFA dan dengan itu membelanjakan harta KLFA untuk membiayai pasukan ini kerana KLFA adalah pemegang sahamnya.”

“Namun dengan mengharungi ini semua kita telah mencapai kejayaan atas padang sepertimana yang tidak pernah tercapai sebelum ini.”

“Sepertimana pemain-pemain bertungkus lumus dan para jurulatih memanfaatkan segala keupayaan dan kepakaran mereka, kami juga melakukan yang terbaik semampunya untuk menjamin Kuala Lumpur City kekal sebagai pasukan profesional bebas dari segala campur tangan yang tidak diingini.” ujarnya lagi.

Mengambil kira perjuangan yang telah dan sedang dilalui ini, Khalid merayu kepada semua rakyat Malaysia khususnya warga kota untuk memberikan sokongan yang sepenuhnya kepada KL City apabila menentang Al-Seeb pada 22 Oktober kelak di Stadium Nasional Bukit Jalil (SNBJ).

Beliau mengharapkan dengan sokongan ini, KL City dapat muncul selaku juara dan dapat memberikan efek positif terhadap ranking bola sepak negara di mata dunia.

“Seperkara lagi yang sama penting, (kejuaraan) membuktikan bahawa apabila diurus secara profesional dan berkesan, kita boleh berjaya walaupun terpaksa mengharungi berbagai halangan samada kewangan atau sebagainya.” katanya.


Jelajah Dunia Akhir: Kian Meng-Pei Jing Kandas Di Separuh Akhir

Tiada sebarang kelibat wakil negara akan beraksi dalam perlawanan akhir kejohanan Jelajah Dunia Akhir BWF 2022 yang akan berlangsung pada hari esok.

Beregu campuran No.1 tanah air, Tan Kian Meng dan Lai Pei Jing terpaksa akur tersingkir daripada kejohanan ini setelah tumpas kepada pasangan China, Zheng Si Wei dan Huang Ya Qiong di peringkat separuh akhir, sebentar tadi.

Sebelum itu, wakil negara dalam kategori beregu lelaki, Ong Yew Sin dan Teo Ee Yi terlebih dahulu tersingkir apabila tewas di tangan wakil Indonesia, Mohammad Ahsan dan Hendra Setiawan pada peringkat yang sama, petang tadi.

HSBC BWF World Tour Finals 2022XD – Semi final          🇨🇳Si Wei ZHENG🏅21 21 🇨🇳Ya Qiong HUANG🏅10 15 🇲🇾Kian Meng TAN          🇲🇾Pei Jing LAI

🕗 in 27 minutes https://t.co/8uJ0ylRD4H

— BWFScore (@BWFScore) December 10, 2022

Dalam perlawanan terbabit, gandingan Kian Meng-Pei Jing yang berada di ranking kelapan dunia tumpas secara “straight set” kepada Si Wei-Ya Qiong dalam tempoh masa tidak sampai setengah permainan di atas gelanggang.

Dengan kekalahan ini, hasrat Kian Meng-Pei Jing untuk melangkah ke perlawanan akhir Jelajah Dunia Akhir buat pertama kali dalam karier hangus sama sekali dan terpaksa berpuas hati dengan membawa pulang kilauan pingat gangsa.

Pada masa yang sama, keputusan pertarungan ini juga menjadikan Kian Meng-Pei Jing merekodkan lapan kekalahan daripada kesemua lapan pertemuan menentang Si Wei-Ya Qiong di pentas antarabangsa.

Sementara itu, Si Wei-Ya Qiong yang melangkah ke perlawanan akhir akan menantikan cabaran samada daripada beregu Indonesia, Rinov Rivaldy-Pitha Mentari atau beregu No.1 dunia dari Thailand, Dechapol Puavanukroh-Sapsiree Taerattanachai.


Ranking BWF: Hang Yee-Eng Cheong Daki 14 Anak Tangga Selepas Menang Di Mongolia

Beregu lelaki bebas (independent), Low Hang Yee dan Ng Eng Cheong yang menjuarai Cabaran Antarabangsa Mongolia pada Ahad lalu merekodkan peningkatan yang besar dalam Ranking Dunia.

Kemaskini oleh Persekutuan Badminton Dunia (BWF) memperlihatkan gandingan pemain berusia 26 dan 24 tahun masing-masing ini melangkau sebanyak 14 anak tangga sekaligus menghuni kedudukan ke-56 dunia bermula hari ini.

Kejuaraan yang dirangkul di Mongolia dengan mengalahkan beregu senegara, Chia Weijie dan Liew Xun telah memberikan mereka 4,000 mata sekaligus mengumpul 22,340 mata secara keseluruhan.

Sementara itu, gandingan Chia-Liew yang berada di bawah naungan Persatuan Badminton Malaysia (BAM) muncul naib juara di kejohanan yang sama turut memberikan lonjakan besar iaitu peningkatan sebanyak 15 anak tangga dan kini berada di kedudukan ke-84 dalam Ranking Dunia.

Tiada sebarang perubahan dikesan terhadap tiga beregu utama negara dengan Aaron Chia-Soh Wooi Yik, Ong Yew Sin-Teo Ee Yi dan Man Wei Chong-Tee Kai Wun kekal di tangga keempat, keenam dan ke-23 dunia masing-masing.

Bagaimanapun, Goh Sze Fei dan Nur Izzuddin yang akan membuat keputusan untuk bergandingan semula di Terbuka Amerika Syarika pada 11 Julai kelak terpaksa menerima hakikat untuk berada di tangga ke-50 dunia setelah jatuh 15 anak tangga, pada hari ini.

Featured Image: Instagram Low Hang Yee


Hubungan Kapten Switzerland & The Gunners Ternoktah Selepas 7 Musim

Pemain kebangsaan Switzerland, Granit Xhaka akhirnya mengucapkan selamat tinggal kepada skuad berjulukan The Gunners selepas tujuh musim bersama kelab London itu bagi menyertai Bayer Leverkusen.

Pengumuman tersebut hadir menerusi kenyataan yang disiarkan melalui media sosial kedua-dua pasukan sekaligus bermakna Xhaka kembali ke Bundesliga selepas tujuh tahun.

Xhaka yang juga bekas kapten Arsenal merupakan salah seorang daripada tiga pemain di dalam skuad semasa The Gunners yang sempat beraksi di bawah kendalian pengendali legenda mereka, Arsene Wenger selain Mohamed Elneny dan Rob Holding.

297 appearances. 23 goals. 29 assists. Two FA Cups. And one inspirational story.

Granit Xhaka: forever a part of the Arsenal family ❤ pic.twitter.com/gbgRVicFiM

— Arsenal (@Arsenal) July 6, 2023

Perjalanan karier pemain berusia 31 tahun itu di kelab London tersebut bukanlah semudah yang disangka tatkala pemain ini kerana terlibat dengan kontroversi di dalam dan luar padang yang menyaksikan Xhaka digantung tugas daripada menjadi ketua pasukan.

Bagaimanapun, kehadiran Mikel Arteta ternyata mengubah situasi yang melanda Xhaka. Tatkala ramai enjangkakan Xhaka bakal meninggalkan pasukan pada jendela perpindahan pertengahan musim 2020, Arteta terus meletakkan kepercayaan kepada pemain tersebut.

Bersama Arsenal, Xhaka berjaya menjaringkan 23 gol dan mencatatkan 29 bantuan gol (assists) daripada 297 perlawanan serta membantu kelab London Utara itu menjulang Piala FA Inggeris sebanyak dua kali iaitu pada musim 2016-17 dan 2019-20.


Terbuka India: Hanya 19 Minit Diperlukan Peng Soon-Valeree Untuk Mara Ke Suku Akhir

Gandingan beregu campuran negara, Chan Peng Soon dan Valeree Siow sekali lagi berhasil mencatatkan kemenangan di kejohanan Terbuka India 2022.

Lebih mengujakan, di Pusingan 16 pada hari ini, pasangan yang diletakkan sebagai pilihan kelima untuk menjuarai kejohanan ini mencetak kemenangan tersebut dalam masa 19 minit sahaja.

YONEX-SUNRISE India Open 2022XD – Round of 16          🇲🇾Peng Soon CHAN🏅21 21 🇲🇾Valeree SIOW🏅 6   8  🇮🇳Kashish SHARMA          🇮🇳Saruni SHARMA🕗 in 19 minutes https://t.co/2sEupKeDMw

Beregu yang menjadi mangsa penyingkiran mereka adalah pasangan India, Kashish Sharma-Saruni Sharma yang tumpas secara ‘straight set’ dengan skor 21-6 dan 21-8 sekaligus membolehkan Peng Soon-Valeree mara ke peringkat suku akhir.

Di peringkat suku akhir kelak, gandingan yang baru sahaja dibentuk ini akan menentang samada pasangan India, Ayush Makhija-Deeksha Choudhary atau beregu Rusia, Rodion Alimov-Alina Davletova (ranking 19) merangkap pilihan kedua untuk menjuarai kejohanan ini.

Featured Image: Badminton Photo / Badminton Association of Malaysia


Ranking BWF: Finalis Terbuka India, Tang Jie-Yen Wei Kembali Menjadi ‘Top 30’ Dunia

Beregu campuran negara yang mara ke pentas akhir saingan Terbuka India 2022, Chen Tang Jie dan Peck Yen Wei kembali menyertai kelompok 30 pasangan terbaik dunia.

Walaupun Tang Jie-Yen Wei tumpas kepada pasangan Singapura pada perlawanan akhir, Ahad lalu, mereka tetap berhasil melonjak sebanyak 10 anak tangga sekaligus menghuni ranking ke-30, hasil kemaskini terbaru Persekutuan Badminton Dunia (BWF), hari ini.

Untuk makluman semua, pasangan beregu campuran yang berusia 24 dan 25 tahun masing-masing ini pernah berada di kelompok ini sekitar Oktober hingga November 2018.

Sebagai tambahan, sejak mula bergandingan pada awal 2018, kedudukan tertinggi pernah dicapai oleh Tang Jie-Yen Wei adalah berada di ranking ke-27 dunia.


Pemain Red Star Belgrade, Omar Raiyan Dipanggil Sertai Skuad Malaysia B-19

Ketua jurulatih skuad kebangsaan bawah 19 tahun (B-19), Hassan Sazali Mohd Waras telah memanggil 26 pemain bagi menyertai kem latihan pusat fasa kedua sebagai persiapan menjelang Kejuaraan B-19 AFF 2022.

Untuk makluman semua, saingan ini akan bermula 2 hingga 15 Julai dan akan berlangsung di dua buah venue iaitu Stadium Madya GBK, Jakarta dan Stadium Patriot, Bekasi.

Menerusi siaran media di laman sesawang rasmi Persatuan Bola Sepak Malaysia (FAM) semalam, satu perkara menarik dapat diperhatikan apabila seorang pemain yang beraksi di Serbia bersama Red Star Belgrade, Omar Raiyan Kama Azlan disenaraikan.

Senarai 26 Pemain Ke Kem Latihan Pusat Fasa Kedua Skuad B-19 Kebangsaan Bermula 25 Jun Hingga 29 Jun 2022

Baca siaran media penuh di ➡ https://t.co/k3HczhoE0O#FAM #HarimauMalaya pic.twitter.com/sXI49jtW5I

— FA Malaysia (@FAM_Malaysia) June 21, 2022

Baca: Safawi Idola Pemain Remaja Red Star Belgrade, Omar Raiyan

Manakala baki 25 individu lagi terdiri daripada pemain yang beraksi bersama beberapa buah pasukan di dalam saingan tempatan.

Pecahannya adalah sembilan daripadanya merupakan pemain Selangor 2, enam daripadanya campuran daripada pasukan JDT II dan JDT III, empat pemain Skuad Projek FAM-MSN, tiga pemain AMD B-17 serta seorang pemain daripada Kuala Lumpur City, Sabah FC dan PJ City FC masing-masing.

Untuk pengetahuan semua, di kejohanan ini, Malaysia B-19 telah diundi dalam Kumpulan B bersama-sama Laos, Timor Leste, Kemboja dan Singapura.

Sementara itu, Kumpulan A pula terdiri daripada tuan rumah, Indonesia serta Myanmar, Vietnam, Thailand, Brunei Darussalam dan Filipina.

Featured Image: Instagram Omar Azlan


Piala Asia B-17: Jurulatih Yaman Anggap Malaysia Menggerunkan

Pengendali Yaman, Mohammed Hasan Ali Albaadani menganggap Malaysia sebagai lawan yang menggerunkan dan mereka menghormati setiap lawan yang bakal mereka tempuh dalam kejohanan kali ini.

Walaupun begitu, Hasan mahu anak buahnya hadapi lawannya tanpa rasa gentar dengan sasaran untuk mara ke pentas akhir mahu diulangi skuad remaja tanah Arab itu.

“Malaysia adalah pasukan yang menggerunkan dan sedang membangun. Kredit perlu diberikan kepada staf kejurulatihan yang melakukan tugas dengan luar biasa. Walaupun kami menghormati semua pasukan dalam pertandingan ini, kami menghampiri setiap perlawanan tanpa rasa takut.

Pasukan ini didorong oleh keinginan untuk mencapai matlamat mara ke pentas akhir.” tegas Hasan dalam sesi sidang media menjelang aksi pembukaan Kumpulan A, menurut laman sesawang AFC.

Ketua jurulatih skuad remaja kebangsaan, Osmera Omaro pula teruja kerana Malaysia tergolong dalam 16 pasukan yang bertanding dan beliau mahu skuad kendaliannya membanggakan negara dalam kejohanan ini.

Pengendali berusia 43 tahun itu tetap optimis dengan kemampuan pasukan dan percaya bahawa Malaysia mampu menamatkan aksi peringkat kumpulan di kedudukan yang baik untuk mara ke pusingan seterusnya.

Aksi pembukaan Piala Asia B-17 bakal bermula esok dengan Malaysia yang diundi di dalam Kumpulan A bakal bertemu Yaman di Stadium Thammasat, Bangkok bermula jam 6:00 petang (waktu Malaysia).

Featured Image: Asian Football Confederation – AFC


Selepas 4 Tahun Diasaskan, Kini Kerteh FC Bernilai Sekitar RM10 Juta

Kelab komuniti berpangkalan di Kertih, Terengganu yang diasaskan pada tahun 2018, Kerteh FC kini dinilai pada harga sekitar RM10 juta. Nilai tersebut dipaparkan di dalam Dokumen Prospektus Penajaan Kerteh FC 2022/23 yang dikongsikan oleh kelab itu semalam.

Menurut dokumen tersebut, 80% daripada nilai tersebut disumbangkan oleh pemilikan hartanah (property ownership) projek pembinaan Kerteh Sports City (KSC) yang terdiri daripada sebuah stadium mini dengan padang sintetik yang diiktiraf oleh FIFA berserta lampu limpah.

Baca: Kerteh Sports City Turut Mempunyai Gelanggang Futsal, Badminton & Medan Selera

Selain itu, KSC juga bakal didirikan dengan fasiliti-fasiliti lain seperti tempat meletak kenderaan, gelanggang futsal, badminton, gimnasium, hotel, football residence, padang latihan, food court dan ruang komersil dimana kesemuanya bernilai RM8 juta.

Dimaklumkan, Fasa Pertama projek pembinaan KSC ini sedang giat dijalankan. Fasa ini memfokuskan untuk menyiapkan padang sintetik bagi kegunaan Kerteh FC yang akan beraksi dalam saingan Liga M5, tahun ini.

Baca: Kelab Komuniti Kerteh FC Tambah Satu Lagi ‘Income Stream’ Dengan Jual Beras Import

Sementara itu, baki 20% nilaian tersebut adalah nilai komersil hasil daripada pelbagai aktiviti berkaitan bola sepak dan aktiviti bukan bola sepak yang dijalankan pasukan berjulukan The Oilers ini yang diuruskan oleh KAL Services Sdn Bhd.

Dalam dokumen yang sama, Kerteh FC turut berkongsikan mengenai popularitinya dimana The Oilers kini mempunyai sekitar 30,859 pengikut di pelbagai media sosial milik kelab yang terdiri daripada Facebook, Instagram, Twitter, Youtube dan TikTok.

Sebagai rekod, setelah empat tahun diasaskan, kelab telah berjaya merangkul kejuaraan berganda dengan memenangi saingan Liga Premier (Terengganu Amateur League) dan Piala TAL pada tahun 2019.


Kenali Pemain Brazil Yang Digelar Sebagai ‘Next Neymar’, Kayky Chagas

Seorang pemain muda kelahiran Brazil, Kayky da Silva Chagas dijangka bakal menyertai kelab Liga Perdana Inggeris (EPL), Manchester City dengan bayaran sekitar 21 juta pound.

Digelar sebagai ‘The Next Neymar’ dek kerana kepantasan dan kawalan bola yang sangat bagus, Man City dikatakan sudah berbincang dengan pemain berusia 17 tahun tersebut untuk menandatanganinya.

Dia dijangka tiba di England pada jendala perpindahan musim panas kelak apabila usianya genap 18 tahun.

Menariknya, tawaran daripada kelab gergasi EPL yang dibimbing oleh Pep Guardiola ini hadir sebelum Kayky membuat penampilan profesional bersama kelabnya lagi.

Di sini, kami hidangkan lima perkara menarik mengenai pemain berkaki kidal ini agar pembaca laman sesawang, Sukanz dapat mengenalinya dengan lebih dekat:

Kayky merupakan produk salah sebuah akademi bola sepak yang terkenal di Brazil iaitu Akademi Fluminense. Dia juga mewakili pasukan akademinya bermain dalam saingan liga bawah umur di sana.

Antara pemain-pemain ternama dunia yang merupakan produk akademi ini ialah Marcelo (Real Madrid), Fabinho (Liverpool) dan bekas pertahanan kembar Manchester United, Rafael da Silva dan Fabio da Silva.

Kayky yang lahir pada 11 Jun 2003 dan dibesarkan di Rio de Janeiro merupakan seorang pemain berkaki kidal. Memiliki kepantasan dan kawalan bola yang mantap menyebabkan dia digelar sebagai ‘The Next Neymar’.

Bersama pasukannya, Kayky seringkali dimainkan di posisi sayap kanan sekaligus memberikannya memainkan peranan selaku ‘inverted winger’. Dia gemar melakukan larian untuk menewaskan bek kiri lawan atau menggelecek masuk untuk membelah pertahanan lawan sebelum merembat bola dalam gawang menerusi kaki kirinya.

Hasil daripada bermain sebagai ‘inverted winger’, Kayky berjaya menjaringkan 12 gol dalam saingan liga bawah 17 tahun yang lalu sekaligus meletakkannya sebagai penjaring terbanyak.

Jaringannya boleh hadir daripada dalam kotak dan juga luar daripada kotak. Gol-gol yang dijaringkannya telah membantu pasukannya merangkul kejuaraan liga. Selain daripada itu, Kayky turut berkemampuan untuk memainkan peranan selaku ‘playmaker’.

Tahukah anda, suatu ketika dahulu Kayky pernah gagal terpilih untuk menyertai Akademi Fluminense pada sesi uji bakatnya. Bagaimanapun, disebabkan gagal untuk menyertai akademi tersebut, Kayky mengambil keputusan untuk menyertai Mangueira Samba School – entiti yang dikenali sebagai melahirkan penghibur buat Rio Carnival berbanding dalam sukan bola.

Ironinya, pencari bakat Fluminense menemuinya kembali semasa bermain bersama pasukan Mangueira. Dia kemudiannya ditawarkan untuk menyertai pasukan remaja Fluminense.

Pembabitannya dalam sukan bola sepak adalah disebabkan oleh motivasi dan sokongan padu daripada bapanya selepas daripada gagal di uji bakat akademi Fluminense semasa kecilnya.

Jadi, sebagai menghargai peranan bapanya, setiap kali Kayky menjaringkan gol, dia akan meraikannya dengan meletakkan dua jarinya di atas bibir bagi menggambarkan misai bapanya – seperti dalam gambar di atas.

Anda boleh menonton aksinya dalam pautan video di bawah:


Penang FC Gantikan Tomas Trucha Dengan Zainal Abidin Hassan

Kelab berpangkalan di utara semenanjung tanah air, Penang FC mengumumkan melantik Zainal Abidin Hassan sebagai ketua jurulatihnya yang baharu untuk mengharungi baki saingan Liga Malaysia musim ini.

Skuad berjulukan Harimau Kumbang ini menghadirkan khidmat Coach Zainal bagi menggantikan jurulatih Republik Czech, Tomas Trucha yang ‘bercerai’ dengan mereka sekitar awal Mei lalu.

“Pihak Pengurusan mengucapkan selamat datang dan selamat menjadi ahli keluarga Penang FC buat Coach Zainal Abidin Hassan buat sekali lagi,” tulis kenyataan rasmi Penang FC pada hari ini.

Dengan menerima perlantikan ini, Coach Zainal perlu memikul tugas berat untuk mencetuskan kebangkitan kembali buat skuad Harimau Kumbang ini.

Untuk makluman, Penang berada dalam situasi ‘tenat’ pada ketika ini dengan berada di dasar saingan Liga Super. Mereka sekadar memungut tiga mata daripada lapan perlawanan yang telah diharungi.

Sebagai tambahan, Coach Zainal pernah mengemudi pasukan ini pada tahun 2017 dan 2018 sebelum berhijrah mengemudi Melaka United selama tiga musim.

Featured Image: Penang FC & Malaysian Football League


Piala Asia Bukanlah Pentas Yang Mudah – Kim Pan-gon

Pengendali Harimau Malaya, Kim Pan-gon mahu para peminat menjadi lebih realistik dalam menilai kemampuan dan taraf semasa skuad kebangsaan menjelang aksi di Piala Asia yang akan berlangsung pada Januari nanti.

Tambah Pan-gon, semua pihak harus bersedia menerima segala kemungkinan yang bakal berlaku di kejohanan tersebut tetapi mahu para peminat raikan peluang beraksi di pentas tertinggi Asia ibarat festival.

“Kami sentiasa mahu mara lebih jauh, ini sasaran kami tetapi kita kena tahu di manakah taraf kita. Kita harus menikmati kejayaan ini kerana satu hari nanti, mungkin kita akan berasa sedih apabila kita tewas atau tidak pamerkan aksi yang memberangsangkan.”

“Apa yang saya mahu katakan ialah Piala Asia bukanlah pentas yang mudah. Bahkan ada pasukan yang akan jadi lebih bagus berbanding kita. Semua orang kena bersedia dan bersatu hati dalam menyokong pasukan.”

“Jadikan (Piala Asia) festival.” ujar Pan-gon dalam sesi sidang media selepas perlawanan menentang Papua New Guinea.

Perlawanan Antarabangsa Tier 1 | Selasa, 20 Jun 2023

MALAYSIA 🇲🇾 10-0 🇵🇬 PAPUA NEW GUINEA

⚽ Safawi Rasid 45'+4 (P) Paulo Josue 52' 64' 70' Arif Aiman Hanapi 57' 60' 87' 89' Faisal Halim 59' Daniel Ting 76'#FAM #HarimauMalaya pic.twitter.com/TaVvxlcP0o

— FA Malaysia (@FAM_Malaysia) June 20, 2023

Pengendali berusia 54 tahun itu juga tidak mahu para penyokong terlalu terbuai-buai dengan kejayaan semasa negara yang kini semakin meningkat naik yang baginya bukanlah satu petanda yang bagus untuk skuad kebangsaan.

Dalam perlawanan yang berlangsung di Stadium Sultan Mizan Zainal Abidin (SSMZA) itu, Malaysia terpaksa menunggu lama untuk menjaringkan gol pertama menerusi sepakan penalti Safawi Rasid.

Bersambung babak kedua, Harimau Malaya terus menambah jaringan menerusi empat gol Arif Aiman, hatrik Paulo Josue dan jaringan tunggal daripada Faisal Halim serta Daniel Ting sekaligus membelasah Papua New Guinea 10 gol tanpa balas.

Untuk makluman, hasil meraih dua kemenangan ke atas Solomon Island dan Papua New Guinea dalam Perlawanan Antarabangsa Tier 1 telah memberikan Harimau Malaya 9.45 mata dan dijangka akan merekodkan kenaikan dua anak tangga ke tangga 136 dunia pada kemaskini Ranking Duni oleh FIFA pada Julai nanti.

Featured Image: Football Association of Malaysia


Menteri KKD Bakal Dilantik Sebagai Patron KL City Secara Bersyarat – Presiden KLFA

Menteri Komunikasi dan Digital, Ahmad Fahmi Mohamed Fadzil bakal dilantik sebagai penaung (patron) kelab yang berpangkalan di Cheras, Kuala Lumpur City FC (KL City) secara bersyarat.

Perkara tersebut disahkan Presiden Kuala Lumpur FA (KLFA), Khalid Abdul Samad dalam sidang media yang berlangsung di Stadium Bola Sepak Kuala Lumpur, Cheras pagi tadi.

“Sehubungan dengan itu, saya telah mendapat pengesahan daripada YB Fahmi Fadzil untuk menjadi patron bagi pasukan KL City dan dia meletakkan syarat-syarat.”

“Saya nak kena sebut jugalah syaratnya. Syaratnya, saya dan KL City tidak mendapatkan pembiayaan daripada syarikat telekomunikasi di bawah kementeriannya.”, ujar Khalid.

Jelas Khalid, syarat tersebut adalah untuk mengelakkan rasa terhutang dengan syarikat-syarikat telekomunikasi kerana membantu usaha KL City dan pihaknya akan cuba untuk mendapatkan penajaan daripada sumber-sumber lain.

Perlantikan Fahmi Fadzil juga bakal menyaksikan Ahli Parlimen Lembah Pantai itu menjadi penaung ketiga kelab tersebut selepas posisi itu pernah diisi dua mantan Menteri Wilayah Persekutuan, Dato’ Seri Shahidan Kassim dan Tan Sri Annuar Musa.

Dalam pada itu, Khalid turut membuka peluang kepada mana-mana syarikat automobil berasaskan elektrik untuk menjadi sebahagian daripada KL City yang kini menjadi duta kepada Dewan Bandaraya Kuala Lumpur (DBKL) dan mengangkat tema Kuala Lumpur Ke Arah Bandar Raya Rendah Karbon.

Featured Image: Kementerian Komunikasi dan Digital


Pasukan Lelaki Malaysia Juarai BATC 2022 Selepas Atasi Indonesia 3-0

Trofi Kejohanan Badminton Berpasukan Asia (BATC) 2022 menjadi milik pasukan lelaki Malaysia selepas berhasil menumpaskan skuad jiran tetangga merangkap juara bertahan di pentas final, hari ini.

Skor cemerlang 3-0 itu diraih oleh Malaysia menerusi tiga taruhan terawal iaitu jaguh perseorangan lelaki, Lee Zii Jia, beregu No.1 negara, Aaron Chia dan Soh Wooi Yik serta pemain muda perseorangan negara yang kian meningkat, Ng Tze Yong.

Zii Jia yang menjadi taruhan terawal berhasil menyumbang mata pertama buat Malaysia dengan merekodkan kemenangan ke atas Dwi Wardoyo Chico Aura menerusi tiga set permainan yang berkesudahan dengan keputusan 14-21, 21-12 dan 21-10.

Day 6: Finals Results UpdateMen’s Team – Men’s SinglesLeo Rolly Carnando/Daniel Marthin vs Aaron Chia/Soh Wooi Yik: 21-17, 13-21, 18-21Indonesia 0 – 2 Malaysia #badminton #badmintonasia #unitedintriumph #BATC2022 pic.twitter.com/dZWVXiOEDR

Pertarungan kedua pula melibatkan pemain beregu. Malaysia yang diwakili oleh Aaron Chia dan Soh Wooi Yik berhasil meneruskan rentak kemenangan dengan menumpaskan lawannya, Carnando Leo Rolly dan Marthin Daniel dengan skor akhir 17-21, 21-13 dan 21-18.

Di perlawanan ketiga, Tze Yong yang berusia 21 tahun diturunkan untuk menentang Ikhsan Rumbay. Dia bukan sahaja tidak mempunyai masalah untuk menundukkan lawannya malahan turut merakamkan kemenangan dengan secara ‘straight set’ dengan keputusan 21-14 dan 21-15.

Keputusan itu memberikan mata ketiga secara berturut-turut buat pasukan negara sekaligus menobatkan Malaysia selaku juara BATC yang baharu.


5 Fakta Menarik Mengenai Dick Sudirman – Nama Tokoh Disebalik Kejohanan Piala Sudirman

Dick Sudirman merupakan atlet badminton yang lahir pada 22 April 1922 di Sumatera Utara, Indonesia dan menjadi individu penting terhadap sukan badminton di negara kepulauan Nusantara itu. Namanya telah terpahat dalam salah satu kejohanan utama anjuran Persekutuan Badminton Dunia (BWF), kejohanan badminton berpasukan campuran dunia – Piala Sudirman.

Ayuh Sukanz kenalkan anda dengan Dick Sudirman, individu penting yang memberikan nafas baharu buat IBF untuk kembali bersama dan menjadi Bapa Badminton Indonesia:

Dick Sudirman merupakan atlet badminton Indonesia yang bergerak secara bebas walaupun mewakili Indonesia. Hal ini yang menyebabkan Sudirman dan rakan-rakan atlet badmintonnya mahu membentuk sebuah pertubuhan kebangsaan.

Persatuan Bulu Tangkis Seluruh Indonesia (PBSI) pertama kali ditubuhkan oleh tokoh badminton Indonesia yang terdiri daripada A. Rochdi Partaatmadja, Sudirman, Tri Tjondrokoesoemo dan beberapa tokoh lain pada Mei 1951 di Bandung.

Selepas pembentukan PBSI pada 1951, Rochdi Partaatmadja dilantik sebagai ketua umum (presiden) pertama persatuan sukan tersebut sebelum tampuknya diambil alih Sudirman setahun selepas itu.

Sehingga 1963, Sudirman bertahan selama 11 tahun sebelum posisinya digantikan dengan Sukamto Sayidiman. Bagaimanapun, Sudirman kembali memimpin PBSI buat kali kedua pada 1967 dan berkhidmat sehingga 1981.

Konflik di antara Persekutuan Badminton Antarabangsa (IBF) dan Persekutuan Badminton Dunia (WBF) tercetus akibat isu geopolitik melibatkan China yang sentiasa menolak penglibatan Taiwan.

Sudirman mencari jalan tengah dengan mengadakan pertemuan tidak rasmi bersama wakil kedua-dua persekutuan tersebut. Akhirnya, mereka kembali bersatu di bawah nama IBF (kini dikenali sebagai BWF) pada 1981.

Jasa besar Sudirman menyatukan semula IBF membuatkan bekas atlet Indonesia itu dipandang tinggi komuniti badminton dunia. Oleh itu, Sudirman pernah ditawarkan jawatan presiden bagi badan induk badminton dunia itu.

Namun, Sudirman tidak pernah menjawat jawatan tersebut dan terus berkhidmat bersama IBF selaku naib presiden dari tahun 1975 hingga 1983, tiga tahun sebelum pemergiannya.

Bekas Naib Presiden PBSI, Suharso Suhandinata menjadi individu penting dalam memastikan nama Sudirman disemat dalam kejohanan berpasukan campuran bertaraf dunia itu.

Suhandinata telah menghubungi pihak IBF bagi mengusulkan cadangan nama Sudirman untuk disemat sebagai nama kejohanan, sama seperti Piala Thomas dan Uber yang diilhamkan daripada nama dua tokoh badminton eropah, George Alan Thomas dan Betty Uber.

Atas persetujuan bersama, Piala Sudirman pun mula dipertandingkan pada tahun 1989. Bagi menghormati bekas pemimpin PBSI itu, trofi setinggi 80 meter dan disaluti emas 22 karat telah direka bersama. Ciri-ciri lain yang berkait rapat dengan identiti Indonesia seperti replika Kuil Borobudur dan tapak kayu jati.

Featured image: Badminton Indonesia (Facebook)


Orleans Masters: Perjalanan Gandingan Baharu Roy King-Mei Xing Tamat Di Separuh Akhir

Peringkat separuh akhir menjadi titik noktah buat gandingan campuran yang baharu sahaja dibentuk oleh Persatuan Badminton Malaysia (BAM), Yap Roy King dan Teoh Mei Xing dalam saingan Orleans Masters 2022.

Pemain berusia 21 dan 24 tahun masing-masing ini dinafikan untuk ke pentas akhir kejohanan berstatus Jelajah Super 100 BWF oleh beregu campuran jiran tetangga, Indonesia iaitu Rehan Naufal Kusharjanto dan Lisa Ayu Kusumawati.

Orleans Masters 2022XD – Semi final          🇮🇩Rehan Naufal Kusharjanto🏅21 21 🇮🇩Lisa Ayu Kusumawati🏅16 15 🇲🇾Roy King Yap          🇲🇾Mei Xing Teoh

🕗 in 31 minutes https://t.co/FPNJ8vZjTL

— BWFScore (@BWFScore) April 2, 2022

Roy King-Mei Xing ditumpaskan oleh pasangan yang menghuni ranking ke-49 dunia itu secara ‘straight set’ dengan skor 21-16 dan 21-15 dalam tempoh sekitar setengah jam sahaja.

Bagaimanapun, persembahan Roy King-Mei Xing yang tampil bergandingan buat pertama kali di pentas antarabangsa dan mara sehingga ke peringkat separuh akhir ini adalah sesuatu yang boleh dipuji.

Sementara itu, wakil Indonesia yang memenangi perlawanan ini bakal bertemu samada gandingan Singapura, Terry Hee dan Tan Wei Han (ranking ke-86) atau beregu Perancis, Fabien Delrue dan Vimala Heriau (ranking ke-82) di pentas final kelak.

Featured Image: Badminton Association of Malaysia


Indonesia Masters: Leong Jun Hao Bangkit Rangkul Kejuaraan Sulung Jelajah BWF

Perseorangan lelaki negara, Leong Jun Hao memulakan set pertama perlawanan akhir Indonesia Masters – Jelajah Super 100 BWF menentang rakan senegara, Cheam June Wei dengan langkah kiri.

Pemain berusia 23 tahun yang berada di bawah naungan Persatuan Badminton Malaysia (BAM) ini mengalami kekalahan dengan skor 9-21 di tangan pemain berstatus bebas (independent) itu.

Namun begitu, Jun Hao berhasil mencipta kebangkitan di set kedua dengan merekodkan skor 22-20 sekaligus dapat mengheret June Wei untuk membuat perhitungan di set ketiga atau set penentuan.

FINAL#MAS🇲🇾 Leong Jun Hao def.  #MAS🇲🇾 Cheam June Wei(7) 9-21 22-20 21-19

* In an all-Malaysian final, Jun Hao sealed his first BWF Tour title with a win over former teammate, Cheam.Congrats & well done guys!

— BAM (@BA_Malaysia) October 23, 2022

Pada set terakhir, perlawanan turut berlangsung sengit namun Jun Hao dapat menutupnya dengan skor 21-19 ke atas June Wei sekaligus memenangi perlawanan akhir ini dan merangkul kejuaraan Jelajah BWF yang pertama dalam kariernya.

Untuk makluman semua, ini merupakan pertembungan keenam melibatkan kedua-dua pemain di pentas antarabangsa. Dengan kemenangan yang diraih Jun Hao, kini, kedua-duanya terikat rekod head-to-head dengan 3 kemenangan masing-masing.

Sebagai tambahan, ini merupakan kejuaraan kedua diraih Jun Hao sejak memulakan karier senior sekitar penghujung 2016. Kejuaraan sulung yang diraihnya adalah juara Terbuka Finland 2018.

Featured Image: Badminton Association of Thailand


Kerajaan Terengganu Hadiahkan Azizulhasni Rumah Berharga RM300,000 & Wang Tunai RM50,000

Sebagai menghargai kejayaan jaguh basikal trek negara, Dato’ Azizulhasni Awang membawa pulang pingat perak dalam acara keirin pada temasya Sukan Olimpik 2020, Kerajaan Negeri Terengganu bersetuju untuk memberikan ganjaran kepadanya.

Ganjaran yang diberikan kepada atlet yang terkenal dengan julukan The Pocket Rocketman tersebut diumumkan oleh Menteri Besar Terengganu, YAB Dato’ Seri Dr. Ahmad Samsuri Mokhtar iaitu merupakan sebuah rumah setingkat lot tepi berharga RM300,000.

Menariknya, rumah yang dihadiahkan tersebut hanya berjarak 300 meter (m) sahaja dari lokasi velodrom yang sedang dibina di bandar kelahiran Azizul iaitu Dungun.

Selain itu, kerajaan negeri turut mengumumkan memberikan wang tunai berjumlah RM50,000 kepada Azizul

“Insya-Allah selepas daripada ini, apa jua keperluan kesukanan yang diperlukan oleh beliau dan rakan-rakan atlet lain yang boleh menunjukkan satu prestasi yang membanggakan kerajaan negeri tidak akan ‘lokek’ untuk membantu setakat yang mampu.” kata Ahmad Samsuri dalam sidang media Majlis Penyerahan Insentif Kemenangan Sukan Olimpik Tokyo 2020, hari ini.

Untuk makluman semua, pada tahun lalu Kerajaan Negeri Terengganu turut memberikan wang tunai sebanyak RM100,000 masing-masing kepada dua atlet kelahiran Terengganu iaitu Azizulhasni dan pemenah negara, Khairul Anuar Mohamad sebagai insentif untuk mempersiapkan diri ke Sukan Olimpik.

Featured Image: Facebook Dr. Ahmad Samsuri Mokhtar


Terbuka AS: Gandingan Semula Sze Fei-Izzuddin Lakar Kemenangan Pertama

Gandingan semula beregu lelaki, Goh Sze Fei dan Nur Izzuddin berhasil mencatatkan kemenangan pertama selepas berpisah sekitar enam bulan lalu. Mereka melakar kemenangan penuh bermakna itu ketika turun menentang pasangan Mexico yang menghuni ranking ke-81 dunia, Job Castillo dan Luis Armando Montoya Navarro pada pagi tadi waktu Malaysia.

Pemain berusia 25 tahun masing-masing terbabit melakar kemenangan secara “straight set” dengan skor 21-16 dan 21-13 dalam tempoh masa 25 minit permainan sahaja. Kemenangan di Pusingan 32 itu sekaligus membolehkan mereka langkah kanan dalam saingan Terbuka Amerika Syarikat (AS) yang bertaraf Super 300.

YONEX US Open 2023MD – R32          🇲🇾GOH Sze Fei🏅21 21 🇲🇾Nur IZZUDDIN🏅          🇲🇽Job CASTILLO16 13 🇲🇽Luis Armando MONTOYA NAVARRO

— BWFScore (@BWFScore) July 11, 2023

Kemenangan itu membawa Sze Fei-Izzuddin yang kini berada di ranking ke-53 dunia merangkap pilihan ketiga kejohanan ke Pusingan 16 bertemu pasangan tuan rumah, Chen Zhi Yi dan Presley Smith yang berada di tangga ke-53 dunia.

Berdasarkan rekod, kedua-dua pasangan ini belum pernah bertemu dalam mana-mana kejohanan antarabangsa setakat ini sekaligus menjadikannya sebagai pertemuan sulung.

Untuk makluman semua, Sze Fei dan Izzuddin yang pernah menghuni ranking kesembilan dunia – tertinggi pernah dicapai mereka – membuat keputusan untuk bergandingan semula bagi mengejar cita-cita ke temasya Sukan Olimpik.


KBS Salur RM100,000 Baik Pulih Garaj Latihan Atlet Angkat Berat Filipina

Kementerian Belia dan Sukan (KBS) bakal menyalurkan dana sebanyak RM100,000 untuk membaik pulih garaj yang menjadi tempat latihan dan persediaan atlet angkat berat wanita Filipina yang memenangi pingat emas Olimpik 2020, Hidilyn Diaz di Kampung Kesang Tua, Jasin, Melaka.

Menurut laporan Utusan Malaysia, KBS menerusi menterinya, Datuk Seri Ahmad Faizal Azumu berkata, peruntukan tersebut disalurkan bagi membaik pulih garaj tersebut dan menambah fasiliti peralatan sedia ada.

Baca: Atlet Angkat Berat Negara Dapat ‘Tunjuk Ajar’ Pemenang Emas Olimpik, Hidilyn Diaz

“Diaz dan jurulatihnya, Julius Naranjo dari Guam menyatakan kesediaan untuk terus berada di sini (Kesang Tua) bagi melatih atlet remaja di sekitar daerah ini.

“Memandangkan golongan remaja meminati acara angkat berat kenapa tidak kita baik pulih fasiliti ini dan membesarkan garaj bagi membolehkan mereka menjalani latihan dengan selesa.

“Saya lihat sukan ini mendidik golongan remaja menjadi lebih berdisiplin dan fokus. Kita akan bantu untuk menjadikan tempat ini bagi melahirkan ramai atlet mengikut contoh Diaz,” katanya seperti dipetik daripada portal akhbar tersebut.

Selain itu, Azumu turut memaklumkan bahawa KBS dan Majlis Sukan Negara (MSN) akan berbincang untuk meningkatkan lagi garaj tersebut bagi dijadikan tempat latihan yang lebih sempurna memandangkan ianya telah menarik golongan remaja setempat yang mula meminati sukan angkat berat.

Tambahnya lagi, pihaknya akan berbincang dengan pemilik garaj dan kediaman tersebut merangkap Naib Presiden Persatuan Angkat Berat Malaysia (PABM), Ahmad Janius Abdullah untuk menyewa tempat ini bagi tempoh jangka masa panjang.

Featured Image: Instagram Hidilyn Diaz


Benjamin Mora Mahu JDT Beri Tumpuan Untuk Memenangi Liga Super

Saingan Liga Juara-Juara AFC (ACL) bagi peringkat Kumpulan G telah menutup tirainya dan Ketua Jurulatih Johor Darul Ta’zim (JDT), Benjamin Mora berkata tumpuan pasukannya selepas daripada ini adalah untuk memenangi saingan Liga Super Malaysia, sekali lagi.

“Agenda berikutnya adalah rehat dengan sebanyak mungkin. Kami perlu memulihkan diri dan memberikan tumpuan kepada Liga Super Malaysia, dimana kami cuba untuk memenanginya sekali lagi.” katanya seperti dipetik daripada laman rasmi AFC.

Semalam, skuad yang terkenal dengan julukan Harimau Selatan ini turun menentang Ratchaburi pada perlawanan keenam dan terakhir di peringkat kumpulan.

Walaupun disahkan gagal layak ke peringkat ke seterusnya, JDT tetap mensasarkan untuk menutup saingan ini dengan kemenangan ke atas wakil Thailand tersebut sekaligus mahu mengumpul 6 mata secara keseluruhan.

Namun begitu, selepas bertarung 90 minit di atas padang, Mora dan anak-anak buahnya terpaksa berpuas hati dengan keputusan seri tanpa jaringan dan membawa pulang satu mata daripada perlawanan yang berlangsung di Stadium Rajamangala.

FT | 🇲🇾 @OfficialJohor 0-0 Ratchaburi 🇹🇭👏 Both sides end their #ACL2021 campaign with a clean sheet and a share of the spoils!#JDTvRAT pic.twitter.com/RpvdPKIyUZ

“Kami telah cuba lakukan yang terbaik dalam kejohanan,”

“Kami telah menunjukkan semangat juang yang tinggi tetapi gol tetap tidak menjelma hari ini (semalam). Kamu hanya menang perlawanan ini dengan gol dan jika tidak, kamu pulang dengan satu mata.” jelasnya.

“Kami mempunyai empat mata dan saya gembira dengan tugas yang dilakukan, terutamanya dalam pembangunan dan prestasi keseluruhan pasukan.

“Sudah tentu, ada ruang untuk peningkatan antara pemain muda dan pemain yang matang, tetapi kami gembira.” tambahnya lagi.

📊| GROUP G FINAL STANDINGS🔚 That's a wrap for Group G at #ACL2021!🤩😐☹ How are you feeling about your team's results? pic.twitter.com/MILmCscOMD

“Kami sangat bertuah dalam berada dalam kejohanan ini dan gembira dapat meraih pengalaman bermain menentang pasukan yang kuat dalam Liga Juara-Juara AFC. Dengan organisasi tanpa lelah, AFC, gelembung kuarantin dijalankan dengan sangat baik.”

“Kami ingin berterima kasih kepada Thailand yang menerima kedatangan kami. Bangkok merupakan tempat yang cantik dan kami akan merindukan kejohanan ini.” ujarnya.

Untuk makluman, saingan Liga Super akan bersambung semula pada 24 Julai kelak. JDT yang dibimbing Mora dijadualkan bertemu UiTM di gelanggang sendiri, Stadium Sultan Ibrahim pada aksi ke-14 liga.

Featured Image: JOHOR Southern Tigers


Piala Thomas: Skuad Lelaki Negara Atasi England Pada Perlawanan Sulung

Skuad lelaki negara memulakan kempen Piala Thomas 2022 dengan langkah kanan menumpaskan England pada perlawanan sulung peringkat Kumpulan D.

Kemenangan itu disahkan selepas tiga wakil pertama negara iaitu Lee Zii Jia, Aaron Chia-Soh Wooi Yik dan Ng Tze Yong merekodkan kemenangan secara berturut-turut ke atas lawan masing-masing, sebentar tadi.

Zii Jia yang menghuni ranking keenam dunia tidak mempunyai masalah untuk menyumbangkan mata pertama buat Malaysia dengan menumpaskan Toby Penty (ranking ke-53) secara ‘straight set’ dengan skor 21-10 dan 21-15 dalam tempoh 36 minit.

Lee Zii Jia def Toby Penty 21-10, 21-15#DemiMalaysia#BadmintonMalaysia pic.twitter.com/LLnXtkz2kW

— BAM (@BA_Malaysia) May 9, 2022

Perlawanan kedua menyaksikan sedikit kesukaran ditempuh oleh Aaron Chia dan Soh Wooi Yik sebelum mengesahkan kemenangan. Beregu di ranking ketujuh dunia ini terlebih dahulu tumpas kepada Ben Lane dan Sean Vendy dengan skor 19-21 sebelum menang dua set berikutnya 21-15 dan 21-16.

Perseorangan muda negara, Ng Tze Yong yang turun di pertarungan ketiga mengesahkan kemenangan buat Malaysia apabila mencatatkan kemenangan ke atas Johnnie Torjussen dengan skor 21-16 dan 19-21 dan 21-11.

Sementara itu, Malaysia masih berbaki dua perlawanan lagi iaitu melibatkan pertemuan antara Goh Sze Fei dan Nur Izzuddin (ranking ke-14) menentang Rory Easton dan Zach Russ (ranking ke-73) serta Leong Jun Hao (ranking ke-124) bertemu Cholan Kayan (ranking ke-508).

Sebarang keputusan terhasil dalam kedua-dua pertarungan ini tidak akan memberi kesan terhadap kemenangan pasukan Malaysia pada hari ini.

Featured Image: Badminton Association of Malaysia


Jordan Ayimbila Diperkenalkan Secara Rasmi Sebagai Pemain San Antonio FC

Pertahanan muda yang menyarung jersi Selangor FC sepanjang musim lalu, Jordan Ayimbila diperkenalkan secara rasmi oleh kelab baharunya, San Antonio FC. Pertahanan berusia 21 tahun kelahiran Ghana itu diperkenalkan menerusi satu makluman rasmi dan dikongsikan di pelbagai platform media sosial milik pasukan berpangkalan di Amerika Syarikat itu, hari ini.

“Kami berbesar hati untuk menambah (khidmat) Jordan (Ayimbila) secara pinjaman daripada Accra Lions. Dia baru sahaja tiba di negara ini, dan kami mahu dia membiasakan dengan identiti pasukan,” kata ketua jurulatih San Antonio FC, Alen Marcina.

🔒Jordan Ayimbila🔒We have acquired defender Jordan Ayimbila on loan from @AccraLionsFC for the 2022 season! Welcome Jordan! #Defend210 pic.twitter.com/xXl9fsFbEH

Dimaklumkan, Jordan diikat oleh San Antonio FC secara pinjaman untuk musim 2022 daripada Accra Lions FC. Bagaimanapun, tiada sebarang terma-terma lain mengenai perpindahan ini didedahkan sebagaimana polisi perjanjiannya.

Untuk pengetahuan semua, sepak mula saingan USL Championship 2022 dijadualkan pada minggu ini. Jordan berpeluang untuk melakukan debut bersama San Antonio FC dalam perlawanan pertama bertemu Detroit City, Sabtu nanti.

Baca: Pertahanan Muda Selangor Sertai Kelab Amerika Syarikat, San Antonio FC

Sebagai rekod, Jordan diikat oleh pasukan simpanan, Selangor FC 2 daripada Accra Lions FC secara pinjaman bermula Januari tahun lalu untuk beraksi dalam saingan Liga Premier.

Namun, Jordan berjaya menampilkan prestasi yang memberangsangkan sehingga menembusi pasukan utama, Selangor FC. Dia juga berjaya meraih kepercayaan barisan kejurulatihan untuk menjadi tonggak pasukan sehingga ke penghujung saingan Liga Super dan Piala Malaysia 2021.

Featured Image: San Antonio FC / Selangor FC


Terbuka India: Tze Yong Mara Ke Separuh Akhir Setelah Singkir Pemain Ranking Ke-45

Pemain badminton perseorangan muda negara, Ng Tze Yong meneruskan rententan kemenangannya untuk mara ke peringkat separuh akhir kejohanan Terbuka India 2022.

Kemaraan itu diraih oleh Tze Yong setelah berhasil merekodkan kemenangan ke atas pemain Ireland kelahiran Vietnam, Nhat Nguyen di peringkat suku akhir, sebentar tadi.

Walaupun Nhat berada di ranking ke-45 berbanding Tze Yong yang sekadar menghuni tangga ke-60 dunia, perkara itu tidak menjadi masalah buatnya untuk mencatatkan keputusan 9-21, 21-8 dan 21-16 dalam tempoh permainan yang memakan masa hampir 70 minit.

YONEX-SUNRISE India Open 2022MS – Quarter final 9  21 21 🇲🇾Tze Yong NG🏅21  8  16 🇮🇪Nhat NGUYEN🕗 in 69 minutes https://t.co/pDmgTp5642

Kemenangan ini menjadikan rekod pertemuan melibatkan kedua-dua pemain ini setara dengan satu kemenangan masing-masing.

Untuk pengetahuan semua, Tze Yong dan Nhat Nguyen yang berusia 21 tahun masing-masing ini pernah berentap sesama sendiri di kejohanan Terbuka Ireland 2021 dimana perlawanan ini memihak kepada Nhat Nguyen.

Sementara itu, di peringkat separuh akhir yang akan berlangsung esok, Tze Yong akan turun beraksi menentang semi-finalis Kejohanan Dunia 2021, Lakshya Sen yang berada di ranking ke-17.

Featured Image: Badminton Association of Malaysia


Terbuka Perancis: Aaron-Wooi Yik Tempah Tiket Separuh Akhir Untuk Bertemu Beregu Korea

Pasangan beregu lelaki negara, Aaron Chia dan Soh Wooi Yik menempah tiket ke saingan separuh akhir Terbuka Perancis selepas menundukkan beregu India, awal pagi tadi.

Aaron Chia-Wooi Yik mara selepas menumpaskan Satwiksairaj Rankireddy dan Chirag Shetty yang menghuni ranking ke-11 dunia dengan pungutan mata 18-21, 21-18 dan 21-17.

Untuk makluman semua, Aaron Chia-Wooi Yik menjadi wakil tunggal negara yang lolos ke peringkat separuh akhir dalam kejohanan ini.

Menanti mereka di peringkat separuh akhir adalah beregu Republik Korea, Ko Sung-hyun dan Shin Baek-cheol yang berhasil mengejutkan beregu No.2 dunia, Mohammad Ahsan dan Hendra Setiawan di peringkat suku akhir.

Sebagai tambahan, pasangan beregu Korea ini menghuni ranking ke-27 dunia pada saat ini.


Luqman Muncul Penyerang Pertama Negara Jaring Gol Dalam Kancah Bola Sepak Iceland

Luqman Hakim Shamsudin yang dipinjamkan ke pasukan Njardvik FC berhasil meletakkan dirinya sebagai penyerang pertama dari Malaysia yang menjaringkan gol dalam perlawanan kompetitif bagi saingan bola sepak Iceland.

Penyerang berusia 21 tahun yang dipinjamkan oleh kelab Belgium, KV Kortrijk mencipta sejarah berkenaan setelah masuk sebagai pemain gantian ketika menentang KFA dalam Pusingan 32 saingan Piala Bola Sepak Iceland.

Jaringan terbabit dihasilkan oleh anak kelahiran Kota Bharu, Kelantan pada waktu kecederaan sekaligus membantu pasukannya mencatatkan kemenangan 4-1 ke atas pasukan berkenaan sekaligus melangkah ke Pusingan 16.

A post shared by Njarðvík FC (@njardvikfc)

Sebelum itu, pasukannya telah mendahului 3-1 hasil jaringan berganda Marc McAusland dan Oumar Diouck pada minit ke-60, ke-67 dan ke-88 masing-masing.

Manakala KFA pula sempat mendapatkan satu gol menerusi Marteinn Mar Sverrisson pada minit ke-86.

Untuk makluman, ini merupakan penampilan kedua Luqman bersama Njardvik selepas membuat kemunculan pertama pada dalam saingan yang sama ketika menentang Augnablik sekitar dua minggu lalu.


Paralimpik 2020: Chew Wei Lun Hadiahkan Pingat Perak Ke-2 Buat Malaysia

Atlet para negara, Chew Wei Lun muncul sebagai atlet kedua yang menyumbangkan pingat perak buat Kontinjen Malaysia dalam temasya Sukan Paralimpik Tokyo 2020.

Pingat perak tersebut hadir menerusi sukan boccia bagi ketagori campuran individu. Wei Lun meraih pingat perak setelah tewas 2-4 kepada juara bertahan, David Smith dari Great Britain.

Tahniah!!! Chew Wei Lun Pingat Perak Untuk Kontinjen Malaysia 🇲🇾 #Paralyimpics #Boccia #fwdtakaful pic.twitter.com/y6DTxQ1Ob9

Untuk makluman semua, atlet berusia 26 tahun, kelahiran Johor Bahru ini mara ke perlawanan akhir setelah menumpaskan wakil Portugal, Andre Ramos dengan keputusan 9-5.

Sebagai rekod, atlet angkat berat para negara, Jong Yee Khie muncul atlet pertama yang meraih pingat perak buat Malaysia pada temasya kali ini.

Sementara itu, Bonnie Bunyau Gustin juga beraksi dalam acara angkat berat muncul satu-satunya atlet yang berjaya meraih emas setakat ini.

Featured Image: Majlis Sukan Negara


Video: Pemain Denmark Viktor Axelsen Muncul Juara All England Buat Kali Kedua

Perseorangan No.1 dunia dari Denmark, Viktor Axelsen berhasil merangkul juara Kejohanan Badminton Terbuka Seluruh England (All England) buat kali kedua dalam kariernya.

Kejuaraan itu hadir selepas pemain berusia 28 tahun ini berjaya menumpaskan perseorangan muda India, Lakshya Sen yang berusia 20 tahun di perlawanan akhir yang berlangsung awal pagi tadi.

YONEX All England Open Badminton Championships 2022MS – Final21 21 🇩🇰Viktor AXELSEN🏅10 15 🇮🇳Lakshya SEN🕗 in 53 minutes https://t.co/cYgkFBTiGo

Dalam perlawanan tersebut, Viktor merangkap pemenang pingat emas Sukan Olimpik 2020 mencapai kemenangan secara ‘straight set’ dengan skor 21-10 dan 21-15 dalam tempoh masa yang menghampiri satu jam permainan.

Untuk makluman semua, ini merupakan pertemuan keenam melibatkan kedua-dua pemain di pentas kejohanan antarabangsa. Sebelum ini, Viktor berhasil merekodkan empat kemenangan sementara Lakshya hanya mencatatkan satu kemenangan, ketika beraksi di kejohanan Terbuka Jerman, dua minggu lalu.

Untuk rekod, kali pertama Viktor menjulang trofi kejuaraan All England adalah pada edisi 2020. Ketika itu, Viktor muncul juara dengan menumpaskan pemain Taiwan, Chou Tien Chen pada perlawanan akhir.


JAKIM FC Sertai Piala Emas Raja-Raja Edisi Ke-100 Tahun

Kelab bola sepak agensi pengurusan hal ehwal islam di peringkat persekutuan, Jabatan Kemajuan Islam Malaysia iaitu JAKIM FC menjadi salah satu yang akan beraksi dalam saingan Piala Emas Raja-Raja (PERR) edisi ke-100 tahun, awal Oktober nanti.

Menteri Di Jabatan Perdana Menteri (Hal Ehwal Agama), YB Senator Datuk Idris Bin Ahmad menerusi laman sosialnya berkongsikan perkara berkenaan sambil melancarkan jersi baharu JAKIM FC untuk dipakai dalam kejohanan itu, pada hari ini.

Difahamkan, kewujudan JAKIM FC bagi memberi mesej Islam tidak anti kepada sukan kerana Islam itu syumul (menyeluruh). Namun begitu, ada panduan yang perlu diikuti mengikut syariat.

A post shared by Idris Ahmad (@ustaz.idrisahmad)

“Saya tubuh Kelab Bola Sepak JAKIM ni memang untuk dakwah secara bil hal melalui jalan riadah, kita nak tunjuk macam mana pakaian yang mengikut syariat dan akhlak Islam (fair play) apabila di padang, kita juga menganjurkan kempen pemain tidak merokok,” tulis Idris Ahmad yang berkongsikan kata-kata pengasas JAKIM FC.

Untuk makluman semua, JAKIM FC yang julung kalinya menyertai saingan ini diundi bersama-sama Kelantan, Pahang dan Bomba FC dalam Zon Timur. Perlawanan pertama yang akan dihadapi adalah Kelantan pada 1 Oktober kelak di Kota Bharu.

Mereka meletakkan sasaran untuk layak ke peringkat suku akhir.

Secara keseluruhannya, saingan ini disertai sebanyak 16 pasukan dan dibahagikan kepada empat zon iaitu Utara, Selatan, Tengah dan Timur. Juara serta naib juara bagi setiap zon akan mara ke peringkat suku akhir.


KL City Tutup Kempen Piala AFC 2022 Selaku Naib Juara – Raih Ganjaran RM3.55 Juta

Kelab yang berpangkalan di ibu kota tanah air, Kuala Lumpur City (KL City) mencipta satu demi satu magis bagaikan sebuah kisah dongeng dengan layak ke perlawanan akhir saingan kelas kedua bola sepak asia, Piala AFC 2022 buat julung kali dalam sejarahnya.

Bagaimanapun, magis itu hilang dalam perlawanan akhir ketika menentang wakil Oman, Al-Seeb yang berlangsung di Stadium Nasional Bukit Jalil (SNBJ) pada hari ini. Ia menyebabkan skuad kendalian Bojan Hodak terpaksa akur bergelar menutup saingan ini selaku naib juara.

Perlawanan yang dihadiri seramai 27,722 orang penonton ini menyaksikan KL City tumpas dengan keputusan 3-0 kepada Al-Seeb.

Kekalahan itu berpunca daripada dua jaringan pada babak pertama oleh Ali Al Busaidi dan Abdulaziz Al Muqbali. Manakala satu lagi jaringan ditambah pada babak kedua oleh Muhsen Saleh Al Ghassani.

Para pemain KL City pula ternyata tiada jawapan balas terhadap gol-gol tersebut dan akur dengan kekalahan tanpa sebarang jaringan.

Walaupun tumpas dan bergelar naib juara, ianya bukan satu perkara yang menyedihkan buat KL City. Satu perkara positif yang boleh diraikan, skuad berjulukan The City Boys meraih wang ganjaran berupa wang tunai sekitar RM3.55 juta (USD750,000).

Namun begitu, berdasarkan kepada Peraturan Pertandingan Piala AFC 2022, wang ganjaran ini akan dipotong sebanyak 5% untuk disumbangkan kepada tabung AFC Dream Asia Foundation – bagi tujuan aktiviti tanggungjawab sosial korporat (CSR).

Tidak dilupakan, sebelum ini, KL City telah berjaya muncul juara bagi peringkat zon ASEAN apabila menumpaskan wakil Indonesia, PSM Makassar pada 24 Ogos lalu. Kemenangan di peringkat ini juga telah diberikan ganjaran wang tunai sekitar RM470,000 (USD100,000).

Featured Image: AFC Photo Gallery


PSM: Penukaran Padang SNBJ Bermula Suku Pertama Tahun 2023

Badan yang menguruskan dan menyelenggara Stadium Nasional Bukit Jalil (SNBJ) iaitu Perbadanan Stadium Malaysia (PSM) akan memulakan proses penukaran padang di stadium berkenaan bermula suku pertama tahun hadapan.

Perkara tersebut dimaklumkan oleh Ketua Pegawai Eksekutif (CEO) PSM, Mohd Faidz Sanusi menerusi satu kenyataan media yang dikongsikan di pelbagai platform media sosial milik badan berkanun itu, pada hari ini.

“PSM bersama Kementerian Belia dan Sukan akan memulakan proses penukaran yang dijadualkan bermula suku pertama tahun hadapan serta lain-lain penambahbaikan SNBJ sejurus selepas komitmen acara-acara lain yang telah ditempah oleh penganjur pada tahun ini,” katanya.

Keadaan padang SNBJ yang becak dan berselut menjadi buah mulut orang ramai ketika perlawanan pusingan akhir Kelayakan Piala Asia 2023 melibatkan Malaysia dan Bahrain, semalam.

Kumpulan E • Kelayakan Piala Asia 2023 | Sabtu, 11 Jun 2022

MALAYSIA 🇲🇾 1-2 🇧🇭 BAHRAIN

⚽ Mohamadou Sumareh 55'⚽ Ali Haram 57' Abdulla Yusuf Helal 81' (P)#FAM #HarimauMalaya #ACQ2023 pic.twitter.com/haL2PW5AKR

— FA Malaysia (@FAM_Malaysia) June 11, 2022

Ianya menyebabkan kedua-dua pasukan tidak dapat menampilkan corak permainan bermutu. Pada masa yang sama, para pemain turut bergelut dek kesukaran untuk mengawal dan membawa bola di atas padang yang berselut itu.

Perkara tersebut disebabkan oleh hujan lebat yang turun mencurah-curah di sana dalam tempoh masa melebihi dua jam sebelum daripada sepak mula perlawanan sehingga menyebabkan permukaan padang SNBJ digenangi dengan air.

Melihatkan situasi tersebut, para petugas dilihat diarahkan untuk mengalirkan air yang bergenang itu ke bahagian tepi padang menggunakan beberapa peralatan seperti penyodok sampah, kadbod dan wayar paip air.

Dalam kenyataan yang sama, CEO PSM menyatakan tindakan itu tidak adalah tidak wajar dan secara tidak langsung mengakibatkan padang tersebut rosak.

Pihaknya ada mencadangkan agar perlawanan itu ditangguhkan selama 30 minit dan dimulakan pada jam 9.30 malam bagi memberikan masa untuk sistem perparitan padang berfungsi dengan lebih baik. Namun begitu, cadangan itu nampaknya ditolak dan perlawanan tetap diteruskan seperti waktu sepak mula yang ditetapkan.


India Tumpaskan Indonesia 3-0 Rangkul Kejuaraan Sulung Piala Thomas

Skuad lelaki India merakamkan kejutan dengan menumpaskan juara bertahan, Indonesia dengan keputusan 3-0 dalam perlawanan akhir untuk kejohanan berpasukan badminton lelaki, Piala Thomas 2022.

Kejuaraan itu diraih menerusi kemenangan yang disumbangkan oleh perseorangan pertama (MS1), Lakshya Sen, beregu pertama (MD1), Satwiksairaj Rankireddy-Chirag Shetty dan perseorangan kedua (MS2), Srikanth Kidambi.

Incredible scenes in Bangkok. India 🇮🇳 have created history 🤩#ThomasUberCups #Bangkok2022 pic.twitter.com/2xgGQBabay

— BWF (@bwfmedia) May 15, 2022

Ketiga-tiga pemain ini meraih kemenangan ke atas lawan masing-masing, Anthony Sinisuka Ginting (8-21, 21-17 & 21-16), gandingan Mohammad Ahsan-Kevin Sanjaya Sukamuljo (21-18, 23-21 & 21-19) serta Jonatan Christie (21-15 & 23-21).

Kemenangan ini juga membolehkan India mencipta sejarah memenangi kejohanan buat julung kalinya dalam sejarah pembabitan mereka.

Pure show of grit and determination & India becomes the #ThomasCup champion for the 1⃣st time in style, beating 14 times champions Indonesia 🇮🇩 3-0 in the finals 😎

It's coming home! 🫶🏻#TUC2022#ThomasCup2022#ThomasUberCups#IndiaontheRise#Badminton pic.twitter.com/GQ9pQmsSvP

— BAI Media (@BAI_Media) May 15, 2022

Mengimbau kembali perjalanan mereka sebelum meraih kejuaraan ini. India muncul naib juara Kumpulan C yang turut terdiri daripada pasukan Taiwan, Jerman dan Kanada.

Di peringkat suku akhir, India mara ke pentas separuh akhir dengan menumpaskan skuad Malaysia dengan keputusan 3-2. Manakala di peringkat separuh akhir, mereka mengejutkan pula pasukan Denmark juga skor yang sama, 3-2 sebelum mara ke final.


Leeds United Lantik ‘Survival Specialist’ Harungi Baki 4 Perlawanan EPL

Leeds United telah melantik ‘Survival Specialist’ (Pakar Elak Penyingkiran), Sam Allardyce sebagai ketua jurulatih baharu mereka dalam misi kelab itu untuk kekal di Liga Perdana Inggeris (EPL).

Pengumuman tersebut hadir menerusi kenyataan yang dikeluarkan laman sesawang kelab dan dikongsikan pelbagai media sosial rasmi kelab.

Pengendali yang turut dikenali sebagai ‘Big Sam’ itu merupakan jurulatih yang cukup berpengalaman dalam membantu kelab-kelab Inggeris dengan menyelamatkan mereka daripada tersingkir ke Liga Kejuaraan (Championship).

Sebelum ini, Sam telah menyelamatkan Sunderland (2015/16) dan Crystal Palace (2016/17) daripada tersingkir disamping membawa Everton keluar daripada zon penyingkiran dan berakhir di tangga kelapan liga.

📰 #LUFC can confirm Javi Gracia will leave the club, with our remaining four games overseen by experienced head coach Sam Allardyce. We thank Javi and his team for their efforts under difficult circumstances.

— Leeds United (@LUFC) May 3, 2023

Kejayaan terbesarnya adalah pada musim 2005/2006 apabila berjaya membawa Bolton Wanderers mara ke pentas eropah sekaligus beraksi dalam Piala UEFA setelah berakhir di tangga keenam liga.

Pengendali berusia 69 tahun itu akan mengendalikan pasukan baharunya untuk pastikan mereka tidak terus terjerumus ke zon penyingkiran dalam baki empat perlawanan liga.

Ketika ini, Leeds United berada di tangga ke-17 EPL selepas mengutip 30 mata, berkongsi mata dengan Leicester City dan Nottingham Forest di kedudukan ke-16 dan ke-18 liga masing-masing.

Perlawanan pertama yang akan dihadapi oleh Sam adalah menentang juara bertahan, Manchester City kendalian Pep Guardiola.

Sebelum ini, Javi Gracia yang telah mengisi kekosongan yang ditinggalkan Jesse Marsch hanya mencatatkan 3 kemenangan daripada 12 perlawanan sebelum berpisah dengan Leeds United.


Kejohanan Olahraga Dunia B-20: Azeem Catat Larian 10.09s Acara 100m – Rekod Baharu Kebangsaan

Pelari muda negara, Muhammad Azeem Mohd Fahmi meletakkan dirinya selaku individu terpantas dalam acara pecut 100 meter (m) bagi peringkat kebangsaan.

Ianya selepas pelari berusia 18 tahun ini merekodkan catatan masa sepantas 10.09 saat (s) semasa mengambil bahagian di peringkat saringan (Heat 8) pada Kejohanan Olahraga Dunia Bawah 20 Tahun (B-20) 2022 yang berlangsung di Cali, Colombia, awal pagi tadi.

Catatan masa itu juga merupakan yang kedua terpantas daripada 63 peserta dari seluruh dunia bagi peringkat saringan. Pelumba terpantas ialah Letsile Tebogo dari Botswana yang merekodkan larian sepantas 10.00s.

18-year-old Muhd Azeem Fahmi 🇲🇾 destroys the Malaysian 100m (SENIOR ‼) record with 10.09 and advances to the semis.#WorldAthleticsU20 pic.twitter.com/RuEIYi6tRu

— World Athletics (@WorldAthletics) August 1, 2022

Selain itu, Azeem juga mengatasi pemenang pingat emas Sukan SEA 2021 dari Thailand, Puripol Boonson yang menamatkan larian peringkat saringan dengan catatan masa 10.20s.

Larian anak kelahiran negeri Perak di peringkat saringan ini membolehkannya mara ke peringkat separuh akhir bagi acara 100m dalam kejohanan ini. Peringkat ini dijadualkan berlangsung pada awal pagi esok waktu Malaysia.

Di peringkat separuh akhir, Azeem diletakkan dalam Heat 3 bersama-sama pelari dari Kanada, Grenada, Jamaica, Itali, Afrika Selatan, Jepun dan Argentina.

Sebagai tambahan, sebelum ini, rekod larian terpantas bagi acara 100m peringkat kebangsaan dipegang oleh Khairul Hafiz Jantan dengan catatan masa 10.18s semasa beraksi di Sukan Malaysia (Sukma) 2016.


Atlet Lompat Tinggi, Nauraj Singh Layak Ke Kejohanan Olahraga Dunia 2022

Atlet lompat tinggi negara, Nauraj Singh Randhawa berjaya melayakkan diri dan bakal beraksi di Kejohanan Olahraga Dunia 2022 di Oregon, Amerika Syarikat.

Atlet berusia 30 tahun ini berhasil menempah tiket kelayakan itu selepas menempatkan diri dalam kelompok 32 atlet lompat tinggi terbaik dalam ranking dunia.

#ICYMI Atlet lompat tinggi negara Nauraj Singh Randhawa berjaya raih tiket ke Kejohanan Olahraga Dunia 2022 di Oregon, Amerika Syarikat dari 15-24 Julai ini, selepas berada dalam kelompok 32 terbaik ranking dunia – Ketua Jurulatih Olahraga Kebangsaanhttps://t.co/3ysesOOLeL pic.twitter.com/8h3wMeCZ3V

— BERNAMA Radio🇲🇾 (@bernamaradio) July 3, 2022

Perkara tersebut disahkan oleh ketua jurulatih olahraga, Mohd Mashahar Abdul Jalil menerusi satu laporan oleh Bernama, penghujung minggu lalu.

Kejayaan melayakkan diri ke kejohanan yang akan berlangsung 15 hingga 24 Julai itu nanti menjadikannya bakal meraih penampilan kedua di Kejohanan Olahraga Dunia.

Untuk makluman semua, Nauraj membuat penampilan sulung di pentas Kejohanan Olahraga Dunia 2017 di London, United Kingdom. Penampilan ini menjadikannya sebagai atlet negara pertama mara ke pentas ini sejak dipertandingkan buat julung kalinya pada 1938.

Featured Image: Instagram Nauraj Singh Randhawa


Teringat Kejadian Gigit Bahu, Suarez Telefon Kapten Chiellini Sebelum Sertai Juventus

Ketika perlawanan terakhir peringkat Kumpulan D di antara Itali dan Uruguay dalam kejohanan Piala Dunia 2014, Luis Suarez dengan tiba-tiba menerpa pertahanan Azzurri, Giorgio Chiellini sebelum kedua-duanya jatuh dan berguling-guling di atas padang.

Pengadil perlawanan kelahiran Mexico, Marco Rodriguez yang menyedari kejadian itu pantas meniupkan wisel dan memberhentikan permainan. Apabila didekati, Chiellini sedang kesakitan sambil memegang bahunya dan Suarez pula terduduk mengerang kesakitan dengan tangan menyentuh giginya.

Bagi penonton di skrin televisyen, ulang tayang daripada beberapa sudut dengan jelas menunjukkan penyerang FC Barcelona tersebut menggigit bahu pertahanan lawannya. Tindakan itu dilakukan selepas dia dihadang oleh Chiellini ketika berebut bola di dalam kotak penalti.

Bagaimanapun, pengadil tidak menjatuhkan sebarang hukuman kepada Suarez kerana tidak dapat melihat insiden itu dengan jelas. Namun Chiellini yang tidak berpuas hati dengan keputusan itu berlari ke arah pengadil sambil menyelak leher bajunya untuk menunjukkan bekas gigitan Suarez di bahu.

Perlawanan berakhir dengan keputusan 1-0 memihak kepada Uruguay hasil jaringan Diego Godin. Itali menamatkan saingan Piala Dunia edisi tersebut di tangga ketiga peringkat kumpulan sekaligus gagal mara ke pusingan kalah mati.

Namun Persekutuan Bola Sepak Antarabangsa (FIFA) ambil maklum akan insiden tersebut dan mereka menjatuhkan hukuman larangan bermain bola sepak selama empat bulan di peringkat kelab mahupun skuad kebangsaan serta didenda £66,000 kepada Suarez.

Tanpa disedari insiden tersebut sudah berlalu selama enam tahun, dan kini Suarez dikaitkan dengan perpindahan ke gergasi bola sepak Itali, Juventus yang juga merupakan kelab buat pertahanan yang menjadi mangsa gigitan Suarez sendiri iaitu Chiellini.

🚀🚀 Luis Suárez 🆚🇮🇹⏳ #BarçaNapoli pic.twitter.com/oLdaFCaXkU

Dilaporkan oleh La Gazetta dello Sport, dengan jangkaan Suarez dan Chiellini bakal menjadi rakan sepasukan di kelab tersebut, dia telah menelefon Chiellini yang merupakan kapten pasukan Juventus dan meminta maaf berkenaan insiden menggigit bahu di saingan Piala Dunia tersebut.

Namun pertahanan veteran berusia 36 tahun ini berkata dia sudah melupakan kejadian tersebut. Malah Chiellini memahami tindakan yang dilakukan oleh Suarez itu kerana semangat yang berkobar-kobar untuk memenangi setiap perlawanan apabila turun bermain di atas padang.

Difahamkan Suarez semakin hampir ke Juventus apabila dia diumumkan tidak menjadi keutamaan buat jurulatih Barcelona baharu, Ronald Koeman menjelang saingan La Liga 2020/21.


Weijie-Hang Yee Rangkul Kejuaraan Sulung di Terbuka Ukraine

Gandingan beregu lelaki negara, Chia Weijie dan Low Hang Yee berhasil merangkul kejuaraan pertama dengan memenangi saingan Terbuka Ukraine 2022 – sebuah kejohanan bertaraf International Challenge.

Pasangan yang mula bergandingan sejak Oktober tahun lalu berhasil merangkul kejuaraan tersebut dengan menumpaskan beregu Denmark, Emil Lauritzen-Mads Vestergaard dalam perlawanan akhir yang berlangsung, awal pagi tadi, waktu Malaysia.

RESULTS: #UkraineOpen2022FINAL#MAS🇲🇾 Chia Weijie-Low Hang Yee def. #DEN🇩🇰 Emil Lauritzen-Mads Vestergaard 19-21 22-20 23-21* Weijie-Hang Yee win their first international title for the year 2022! Congrats bros 🇲🇾#DemiMalaysia#BadmintonMalaysia pic.twitter.com/QxXKzRWPPw

Weijie-Hang Yee yang berusia 21 dan 24 tahun masing-masing ini menewaskan beregu tersebut menerusi tiga set permainan yang berkesudahan dengan keputusan 19-21, 22-20 dan 23-21 dalam tempoh masa yang menghampiri satu jam.

Terdahulu, pasangan yang menghuni ranking ke-279 dunia ini mara ke final dengan menumpaskan beregu senegara, Chang Yee Jun dan Yap Roy King di peringkat separuh akhir.

Untuk makluman semua, ini merupakan kemaraan kedua berturut-turut ke pentas final di kejohanan antarabangsa buat Weijie-Hang Yee. Minggu lalu, beregu ini telah mara ke final Terbuka Sweden dan muncul naib juara di kejohanan terbabit.

Featured Image: Badminton Association of Malaysia


Olimpik 2020: Perancis Senaraikan Penyerang Berusia 35 Tahun, Mbappe Disisihkan

Persekutuan Bola Sepak Perancis (FFF) telah mengumumkan senarai 18 pemain yang akan mewakili Perancis untuk beraksi dalam acara bola sepak lelaki di temasya Sukan Olimpik Tokyo 2020.

Ketua jurulatih, Sylvain Ripoll membuat kejutan dengan menyenaraikan penyerang senior berusia 35 tahun, Andre-Pierre Gignac untuk mengetuai barisan skuad bawah 23 tahun (B-23) di temasya yang akan bermula 22 Julai kelak.

Untuk pengetahuan semua, kali terakhir Gignac menyarung jersi skuad kebangsaan Perancis adalah pada tahun 2016 ketika beraksi dalam saingan Kelayakan Piala Dunia bagi benua eropah.

Selain Gignac yang kini beraksi bersama Tigres UANL dalam saingan Liga Mexico, Sylvain turut menyenaraikan pemain sayap, Florian Thauvin (28 tahun) dan Teji Savanier (29 tahun) untuk memenuhkan kuota pemain yang melebihi umur 23 tahun ke temasya berkenaan.

Sementara itu, pemain bintang Les Bleus yang berusia 22 tahun, Kylian Mbappe disisihkan oleh Sylvain untuk dibawa ke Tokyo.

Untuk makluman, skuad Olimpik Perancis akan memulakan kempen Sukan Olimpik dengan menentang Mexico (22 Julai), Afrika Selatan (25 Julai) dan Jepun (28 Julai).

Senarai penuh 18 pemain skuad Olimpik Perancis:

Penjaga Gol: G. Larssonneur (Stade Brestois 29), P. Bernardoni (Angers SCO).

Pertahanan: B. Badiashile (AS Monaco), A. Caci (RC Strasbourg), P. Kalulu (AC Milan), C. Michelin (RC Lens), W. Saliba (OGC Nice – dipinjamkan oleh Arsenal), M. Sarr (Porto – dipinjamkan oleh Chelsea).

Pemain Tengah: E. Camavinga (Rennes), M. Caqueret (Olympique Lyon), J. Ikone (Lille), T. Savanier (Montpellier), F. Thauvin (Tigres UANL), L. Tousart (Hertha BSC).

Penyerang: Andre-Pierre Gignac (Tigres UANL), A. Gouiri (OGC Nice), R. Kolo Muani (FC Nantes), A. Nordin (Saint-Etienne).


Presiden Bola Sepak Kemboja ‘U-Turn’ Letak Jawatan Selepas Dipujuk PM

Presiden Persekutuan Bola Sepak Kemboja (FFC), Jeneral Sao Sokha menarik balik keputusannya untuk meletakkan jawatan susulan permintaan Perdana Menteri Kemboja, Hun Sen dan peminat bola sepak negara itu.

Menurut laporan media Kemboja, Khmer Times, Hun Sen difahamkan menggesa Sokha kekal memimpin tampuk pengurusan bola sepak negara itu berikutan peningkatan yang ditunjukkan bola sepak Kemboja di bawah kendaliannya.

Selain itu, sokongan daripada para penaja dan peminat itu yang mahu Sokha terus kekal mentadbir FFC seolah-olah memberikan maklum balas positif terhadap mandat yang telah diberikan kepada beliau.

Oleh itu, Sokha akan meneruskan mandatnya sebagai Presiden FFC dan beliau turut menyeru semua kelab untuk terus melakukan perubahan dan membangunkan segala bahagian yang berkaitan bola sepak.

Terdahulu, Jeneral Sao Sokha ingin mengambil tanggungjawab dan berjanji untuk melepaskan jawatannya sekiranya skuad bawah 22 tahun (B-22) kebangsaan mereka gagal mara ke peringkat separuh akhir dalam temasya Sukan SEA 2023.

Sao Sokha tampil mengumumkan meletakkan jawatannya selaku Presiden FFC menerusi akaun Facebook peribadinya berkuat kuasa serta-merta. Pengumuman itu turut dikongsikan oleh laman sosial rasmi FFC dua hari lalu.

Biarpun masih berbaki satu perlawanan buat Kemboja, satu-satunya cara untuk mereka mara ke peringkat seterusnya adalah dengan menewaskan juara kumpulan, Indonesia dan menantikan keputusan perlawanan Myanmar.

Untuk pengetahuan semua, FFC telah memulakan revolusi bola sepaknya yang tersendiri selepas melantik bintang Jepun, Keisuke Honda selaku pengurus besar bola sepak Kemboja bagi memajukan bola sepak di negara tersebut.

Featured Image: Cambodian Premier League


FIM MiniGP Malaysia 2021: Peluang Pelumba Remaja Tempah Tiket ke Pentas Antarabangsa

Perlumbaan FIM MiniGP Malaysia 2021 anjuran bersama Litar Antarabangsa Sepang (SIC) dan Persatuan Sukan Permotoran Malaysia (MAM) bakal menjadi pentas buat pelumba remaja untuk merebut tiket beraksi di pentas antarabangsa.

Menurut laporan Harian Metro, perlumbaan tersebut melibatkan seramai 13 pelumba tempatan berusia antara 11 hingga 14 tahun yang akan bersaing dalam empat pusingan perlumbaan. Ianya akan berlangsung di Litar Kart Antarabangsa Sepang pada hujung minggu ini.

Untuk makluman semua, tiga pelumba terbaik berpeluang untuk berentap dengan pemenang dari negara lain di pusingan terakhir FIM MiniGP Siri Dunia yang akan diadakan di Valencia, Sepanyol pada 9hb dan 10hb November kelak.

Sebagai tambahan, pengendali perlumbaan ini merangkap Pengurus ZK Racing, Zulfahmi Khairuddin turut memaklumkan kesemua pelumba yang mengambil bahagian dalam FIM MiniGP Malaysia ini akan menggunakan jentera Ohvale berkuasa 160cc.

Featured Image: FIM MiniGP Malaysia


Kelab Eropah Sentiasa Pantau Liga Portugal, Peluang Safawi Tonjol Kebolehan Kaki Kirinya

Kelab bola sepak besar yang berpangkalan di eropah sentiasa memantau pemain-pemain dalam saingan Liga Portugal. Dapat disaksikan beberapa pemain muda berbakat yang menyinar di dalam saingan tersebut pasti akan dipancing oleh kelab-kelab besar eropah.

Menurut Sarbegeth Singh atau lebih dikenali sebagai Shebby, Liga Portugal sudah lama menjadi persinggahan pertama buat pemain-pemain muda terutamanya kalangan Amerika Latin sebelum melangkah ke saingan yang lebih tinggi seperti Liga England, Liga Itali atau Liga Sepanyol.

Justeru perpindahan penyerang skuad kebangsaan, Safawi Rasid ke pasukan Portimonense SC yang bersaing dalam kancah Liga Portugal merupakan satu keputusan yang tepat untuk mengembangkan lagi kariernya dalam bola sepak.

“Lazimnya pemain Brazil atau Argentina akan ke Portugal dulu sebelum mencari kelab lain.

“Mungkin faktor bahasa dan budaya yang tidak jauh beza membuatkan pemain Brazil lebih selesa memulakan karier di Portugal, tetapi sebenarnya Liga Portugal itu sendiri memang berkualiti dan bagus.

“Liga Portugal adalah liga pembangunan yang sangat sesuai untuk pemain-pemain luar Eropah membina asas kerjaya sebagai pemain profesional.

“Bagi saya, Portugal adalah destinasi tepat buat Safawi dan corak serta gaya permainan Safawi tidak jauh berbeza dengan permainan pantas dan kemahiran yang amat ditekankan dalam liga di sana.

“Saya percaya Safawi boleh berjaya dan saya takkan terkejut kalau selepas ini ada kelab besar ingin mendapatkan khidmatnya,” katanya seperti dipetik daripada Utusan Malaysia.

Sebagai contoh, kelab seperti Manchester United telah mendapatkan pemain tengah, Bruno Fernandes (Sporting CP) dan Victor Lindelof (Benfica) daripada saingan Liga Portugal. Terbaharu, Red Devils melengkapkan perpindahan bek kiri, Alex Telles daripada FC Porto.

Manakala kelab seteru mereka, Manchester City turut tidak ketinggalan mendapatkan beberapa pemain daripada Liga Portugal seperti penjaga gol, Ederson dan pertahanan, Ruben Dias daripada Benfica.

Sementara itu, Shebby turut melihat kemampuan kaki kiri Safawi sebagai satu kelebihan yang mampu memikat kelab-kelab besar untuk mendapatkan khidmatnya.

Apatah lagi pemain berusia 23 tahun itu mempunyai kebolehan bermain sebagai ‘inverted winger’ persis bekas pemain handalan Bayern Munich, Arjen Robben  – sesuatu yang amat diperlukan dalam taktikal bola sepak masa kini.

“Kelebihan utama Safawi adalah kekuatan kaki kirinya. Tidak ramai pemain Eropah yang berkaki kiri dan saya ramalkan dia boleh muncul sebagai pemain sayap kaki kiri terbaik dunia selepas ini,” ujarnya lagi.


Hafizul Hakim Pilih Untuk Kekal Di Pentas Liga Super Bersama Penang

Kelibat penjaga gol yang pernah mewakili skuad kebangsaan, Muhammad Hafizul Hakim Khairul Nizam Jothy, 28 tahun, akan kekal dilihat di pentas Liga Super 2022.

Hal ini kerana Hafizul membuat keputusan untuk meninggalkan Perak FC yang disingkirkan ke Liga Premier dan berhijrah ke pasukan yang menamatkan saingan Liga Super 2021 di tangga ketiga, Penang FC.

Perkara tersebut disahkan secara rasmi menerusi pelbagai plaftorm media sosial milik skuad Harimau Kumbang, pada hari ini. Bagaimanapun, tempoh kontrak yang diikat antara Hafizul dan Penang itu tidak didedahkan kepada umum.

Dijangka Hafizul bakal menjadi taruhan utama buat Penang dalam mengharungi saingan Liga Malaysia musim hadapan selepas kelab berpangkalan di Pulau Mutiara ini melepaskan dua penjaga golnya, Samuel Somerville dan Bryan See.

Untuk makluman semua, Hafizul pernah menjadi tumpuan ramai peminat bola sepak tempatan ketika menampilkan prestasi cemerlangnya membantu Perak muncul juara Piala Malaysia dan naib juara Liga Super 2018.

Dek kecemerlangannya musim itu, namanya turut dikaitkan dengan perpindahan ke kelab yang beraksi dalam saingan Liga Thailand iaitu Muangthong United.

Selain daripada menjadi tonggak buat Perak, Hafizul merupakan sebahagian daripada skuad yang membantu Malaysia menamatkan kempen Piala AFF Suzuki 2018 selaku naib juara.

Featured Image: Penang Football Club


3 Cara Azeem Fahmi Dapat Layak Ke Kejohanan Olahraga Dunia Budapest 2023

Kejohanan Olahraga Dunia 2023 akan diadakan di ibu negara Hungary iaitu Budapest bermula 19 hingga 27 Ogos tahun hadapan. Selaras dengan itu, badan induk dan penganjur, World Athletics telah mengeluarkan sistem kelayakan buat para atlet untuk menyertai kejohanan ini secara rasminya.

Untuk atlet muda negara, Muhammad Azeem Mohd Fahmi yang mencipta sensasi dalam kalangan peminat sukan dengan rekod larian 100 meter (m) sepantas 10.09 saat (s) di Kejohanan Olahraga Dunia Bawah 20 Tahun (B-20) baru-baru ini mahu layak ke pentas Kejohanan Olahraga Dunia tahun hadapan, ada tiga cara boleh diusahakannya.

With one year to go until the #WorldAthleticsChamps in @wabudapest23, the qualification system for the global showpiece has been published 👇

— World Athletics (@WorldAthletics) August 19, 2022

Pertama, Azeem boleh melayakkan diri terutamanya dalam acara pecut 100m secara automatik dengan merekodkan masa larian 10s dan ke bawah dalam mana-mana kejohanan yang diiktiraf oleh World Athletics bermula 31 Julai 2022 hingga 30 Julai 2023.

Bagi satu lagi acara yang disertainya, 200m, masa larian yang ditetapkan oleh World Athletics adalah 20.16s. Sebagai perbandingan, rekod peribadi terbaik Azeem dalam acara ini ialah 20.83s.

Selain Azeem, antara atlet terbaik negara dalam acara ini adalah atlet berdarah campuran, Russel Taib yang pernah merekodkan larian sepantas 20.77s – rekod kebangsaan.

Kedua, Azeem boleh melayakkan diri ke pentas ini menerusi ranking dunia. Kedudukan ranking dunia Azeem di penghujung tempoh kelayakan ini. Bagaimanapun, slot yang boleh didapati menerusi cara ini bergantung kepada jumlah atlet yang telah layak secara automatik. Sebagai rekod, bagi acara 100m dan 200m, Azeem kini berada di kedudukan ke-177 dan ke-354 masing-masing.

Ketiga, kelayakan ke pentas ini boleh diraih menerusi menamatkan sesuatu acara olahraga tertentu sebagai juara seperti kejohanan benua.

Untuk makluman semua, setiap negara boleh menghantar sehingga tiga orang atlet bagi setiap acara individu.

Selain daripada acara individu, Azeem turut beraksi dalam acara 4x100m. Bagi acara ini, 12 pasukan terbaik di World Athletics Relays 2023 akan layak secara automatik ke pentas Kejohanan Olahraga Dunia Budapest 2023. Setiap negara, boleh menghantar maksimum satu pasukan atau kuartet sahaja di kejohanan ini.


Hadi Fayyadh Pulang Sertai Perak FC Selepas 4 Tahun Di Jepun

Penyerang skuad bawah 23 tahun (B-23) kebangsaan, Muhammad Hadi Fayyadh Abdul Razak bertindak pulang semula ke tanah air selepas empat tahun berkelana di negara matahari terbit, Jepun.

Pemain yang bakal menjengah usia 23 tahun tidak lama lagi ini menyambung karier bola sepaknya di Malaysia dengan menyertai skuad yang dibimbing oleh bekas ketua jurulatih bawah 16 tahun (B-16) kebangsaan, Lim Teong Kim iaitu Perak FC.

Penyertaan Hadi bersama skuad berjulukan The Bos Gaurus itu diumumkan secara rasmi oleh pihak kelab ketika majlis pengenalan jersi baharu bagi menghadapi saingan musim 2023, pada hari ini.

Untuk makluman semua, Hadi mula berkelana di Jepun dengan menandatangani kontrak bersama kelab divisyen kedua negara berkenaan, Fagiano Okayama pada Disember 2018.

Penyertaan tersebut hadir selepas Hadi menjalani latihan percubaan sebanyak dua kali bersama Fagiano Okayama.

Bagaimanapun, Hadi gagal meraih sebarang penampilan bersama skuad senior kelab berkenaan dan hanya beraksi bersama skuad remaja.

Pada awal tahun 2021, Hadi menyertai kelab yang beraksi di divisyen ketiga Jepun, Azul Claro Numazu dengan status pemain pinjaman daripada Fagiano Okayama.

Bersama Azul Claro Numazu, Hadi berhasil tembus ke skuad utama dan meraih penampilan. Namun begitu, situasi itu tidak kekal lama apabila Hadi ditimpa kecederaan anterior cruciate ligament (ACL) sekaligus memaksanya berehat panjang.

Featured Image: Instagram Hadi Fayyadh


Axelsen Atasi Momota Dengan Mudah Untuk Rangkul Gelaran Terbuka Malaysia 2022

Pemain Denmark, Viktor Axelsen tidak berhadapan dengan masalah besar untuk menundukkan Kento Momota dalam perlawanan akhir bagi membolehkannya merangkul gelaran juara kategori perseorangan lelaki Terbuka Malaysia 2022.

Axelsen yang juga merupakan pemain No.1 dunia pada ketika ini berhasil menumpaskan Momota secara “straight set” dengan skor yang berkesudahan 21-4 dan 21-7 dalam tempoh 34 minit permainan.

PETRONAS Malaysia Open 2022MS – Final21 21 🇩🇰Viktor AXELSEN🏅 4   7  🇯🇵Kento MOMOTA

🕗 in 34 minutes https://t.co/2W59UfmuGu

— BWFScore (@BWFScore) July 3, 2022

Kemenangan ini menjadikan Viktor mengekalkan konsistensinya dengan meraih gelaran yang ketiga berturut-turut selepas memenangi saingan Indonesia Masters (Super 500) dan Terbuka Indonesia (Super 1000) pada bulan Jun lalu.

Ini juga bermakna Axelsen telah merekodkan 15 kemenangan berturut-turut sejak daripada aksi Indonesia Masters tersebut.

Secara keseluruhan Axelsen telah meraih lima gelaran utama pada tahun ini. Dua lagi gelaran yang dimenanginya ialah juara Kejohanan Eropah serta Kejohanan Badminton Terbuka Seluruh England.

Featured Image: Instagram Viktor Axelsen


Selepas GP San Marino, Rossi Percaya Mampu Realisasikan Kejuaraan Dunia Ke-10

Pelumba Monster Energy Yamaha, Valetino Rossi semakin percaya dirinya mampu meraih kejuaraan dunia kesepuluh selepas tamat di kedudukan keempat perlumbaan GP San Marino, ahad lalu.

Keyakinan itu diraih selepas pelumba berusia 41 tahun itu menduduki tempat ke-6 dalam carta kedudukan keseluruhan MotoGP 2020 dengan 58 mata.

Rossi hanya dibezakan 18 mata dengan pendahulu, Andrea Dovizioso yang mempunyai 76 mata.

Bagaimanapun, pelumba kelahiran Itali itu perlu konsisten untuk menamatkan perlumbaan-perlumbaan seterusnya dengan menaiki podium agar impiannya itu dapat dikecapi.

“Ia mula menjadi semakin menarik, tetapi saya harus pergi lebih laju, jika saya tamat di kedudukan kedua, saya hanya dibezakan 11 mata dengan pendahulu.” katanya dikutip daripada Tuttomotoriweb.

Dalam saingan yang berlansung di Itali itu, Rossi telah menduduki tempat kedua hampir sepanjang perlumbaan.

Namun di penghujung perlumbaan, Rossi dipintas oleh Francesco Bagnaia (Pramac Racing) dan Joan Mir (Suzuki Ecstar) sekaligus membuatnya berputih mata untuk menaiki podium.

🔥 @ValeYellow46 is wasting no time!!!The Doctor is stalking @FrankyMorbido12! 👀#SanMarinoGP 🇸🇲 pic.twitter.com/cdzNe7wkI3

Perlumbaan MotoGP 2020 menjadi sangat menarik apabila pelumba handalan Honda, Marc Marquez terpaksa berehat panjang selepas terlibat dalam kemalangan.

Disebabkan hal itu, setakat enam perlumbaan yang telah diharungi, empat pelumba telah muncul sebagai juara iaitu Franco Morbidelli (Petronas SRT), Andrea Dovizioso (Ducati), Brad Binder (KTM Factory) dan Fabio Quatararo (Petronas SRT).

Featured Image: Monster Energy Yamaha MotoGP